**Informatīvais ziņojums**

**“Par kvalitatīvas vispārējās vidējās izglītības nodrošināšanas priekšnosacījumiem”**

[Ievads 1](#_Toc40091460)

[1. Priekšnosacījumi kvalitatīvas vispārējās vidējās izglītības nodrošināšanai 2](#_Toc40091461)

[2. Izdevumi izglītībai 13](#_Toc40091462)

[3. Pedagogu darba samaksas modeļa pilnveide 21](#_Toc40091463)

[4. Turpmākā rīcība 22](#_Toc40091464)

[Pašvaldību vispārējās vidējās izglītības iestāžu atbilstība minimālajiem izglītojamo skaita kritērijiem vidējās izglītības pakāpē 25](#_Toc40091465)

[Vidējais izdevumu grozs (gadā) vienam izglītojamam pašvaldību vispārējās pamata un vidējās izglītības iestādē 37](#_Toc40091466)

[Izglītības iestādes izdevumu grozs uz vienu izglītojamo (atbilstoši ekonomiskās klasifikācijas kodiem (EKK) 40](#_Toc40091467)

# Ievads

Izglītības iestāžu tīkla sakārtošanas mērķis ir sekmēt kvalitatīvas izglītības pieejamību ikvienam skolēnam, respektējot katra novada un plānošanas reģiona īpatnības un attīstības modeļus un balstoties uz pārdomātiem pašvaldību lēmumiem par resursu lietderīgu izmantošanu un izglītības pakalpojumu pieejamības pārstrukturizāciju.

Izglītības un zinātnes ministrija (turpmāk – ministrija) jau ar informatīvajiem ziņojumiem “Par skolu tīkla sakārtošanu”[[1]](#footnote-1) un “Par vispārējās vidējās izglītības iestāžu tīkla izvērtējumu”[[2]](#footnote-2) ir uzsvērusi, ka skolu tīkla sakārtošana ir viens no būtiskākajiem priekšnosacījumiem, lai nodrošinātu kvalitatīvas izglītības pieejamību ikvienam izglītojamajam, neatkarīgi no ģimenes materiālā stāvokļa un skolas atrašanās vietas. Izglītības iestāžu tīkla sakārtošana, veidojot izglītības iestādes ar optimālu izglītojamo skaitu, sniegtu iespēju paplašināt izglītības programmu piedāvājumu izglītojamajiem, efektīvi izmantojot izglītības iestāžu infrastruktūru un cilvēkkapitāla resursus, tādējādi arī lietderīgi izmantojot izglītības jomai piešķirto finansējumu.

Ministrija no 2019.gada 14.augusta līdz 2020.gada 6.martam ir organizējusi tikšanās ar visu 119 Latvijas pašvaldību pārstāvjiem, lai meklētu labākos risinājumus vispārējās vidējās izglītības iestāžu tīkla tālākai attīstībai, kā arī analizētu finanšu līdzekļu optimālu izlietojumu izglītības procesu nodrošināšanai. Atbilstoši minētajiem jautājumiem pēc ministrijas iniciatīvas izstrādāts informatīvais ziņojums.

# Priekšnosacījumi kvalitatīvas vispārējās vidējās izglītības nodrošināšanai

Izglītības sistēmas mērķis primāri ir kvalitatīvas izglītības nodrošināšana ikvienam izglītojamajam, taču tā nodrošināšanā būtisks priekšnosacījums ir arī noteikti izglītības iestāžu darbību regulējoši kritēriji.

***Vispārējās vidējās izglītības iestāžu specializācija, ieviešot jauno kompetencēs balstīto mācību saturu***

No 2020.gada 1.septembra vidējā izglītībā tiks uzsākta pakāpeniska jaunā mācību satura īstenošana (2020./2021.mācību gadā – 10.klasē, 2021./2022.mācību gadā – 11.klasē un 2022./2023.mācību gadā – 12.klasē), kas vienlaikus paredz vidējās izglītības iestādē izvēles iespējas starp vismaz diviem padziļināto kursu komplektiem.

**Lai vidusskolēniem nodrošinātu plašākas izvēles iespējas no padziļināto kursu piedāvājuma, optimālais izglītojamo skaits vidējās izglītības pakāpē (10. – 12.klase) esošā finansējuma ietvaros ir 90 izglītojamie un vairāk**.

Par to liecina arī vispārējās vidējās izglītības iestāžu atbildes 2020.gada februārī un martā veiktajā aptaujā par plānoto vidusskolu specializāciju mācību jomās. Aptaujas mērķis bija izvērtēt izglītības programmas piedāvājuma sabalansētību mācību jomās un reģionos un piedāvāt informāciju izglītības programmas precizēšanai un savstarpējai saskaņošanai izglītības iestādēm un pašvaldībām. Jāņem vērā, ka šī ir aptauja par provizoriskiem izglītības iestāžu plāniem laikā, kad izglītības iestādes vēl apzina skolēnu intereses, pieejamo finansējumu u. tml.

Pēc izglītības iestāžu pārstāvju, kas piedalījās ministrijas organizētajās sarunās, sniegtās informācijas, secināms, ka, veidojot izglītības iestāžu padziļināto kursu piedāvājumu, ir izmantotas divas atšķirīgas pieejas. Daļa vispārējās vidējās izglītības iestāžu padziļināto kursu piedāvājumu ir izstrādājušas, pamatojoties uz veiktajām izglītojamo (esošo un nākamo vidusskolēnu) un vecāku aptaujām. Tas liecina, ka padziļināto kursu plānošana ir centrēta uz pieprasījumam un interesēm atbilstoša piedāvājuma izveidi. Savukārt daļa izglītības iestāžu padziļināto kursu piedāvājumu plāno, pamatojoties uz izglītības iestādei pieejamajiem materiāltehniskajiem un pedagoģiskajiem resursiem, nepētot potenciālo vidusskolnieku vajadzības.

No 298 pašvaldību vispārējās izglītības iestādēm aptaujā atbildes sniedza 261 vispārējās vidējās izglītības iestāde (88%). 37 pašvaldību vispārējās vidējās izglītības iestādes anketu neaizpildīja vai informāciju par padziļināto kursu piedāvājumu nenorādīja, jo tuvāko trīs gadu laikā plānota vidējās izglītības iestādes reorganizācija, pārtraucot izglītības programmu īstenošanu vidējās izglītības pakāpē.

Aptaujas dati liecina, ka vispārējās vidējās izglītības iestādes plāno piedāvāt vidēji no 4 līdz 8 padziļinātajiem kursiem. **Jo lielāks izglītojamo skaits izglītības iestādes vidējās izglītības pakāpē, jo lielāks padziļināto kursu skaits.** **Mazās skolas** (līdz 45 skolēniem vidējās izglītības pakāpē ) **plāno piedāvāt vidēji 4 padziļinātos kursus, kas ir vispārējās vidējās izglītības standartā noteiktais minimums**, vidēja lieluma skolas (ar 46 līdz 150 skolēniem) plāno piedāvāt vidēji 6 padziļinātos kursus, lielās skolas (151 vai vairāk skolēnu) plāno piedāvāt vidēji 8 padziļinātos kursus.

Visbiežāk minētais padziļinātais kurss skolu piedāvājumā ir Svešvaloda II. Svešvalodu II (angļu valodu) plāno piedāvāt 89% no visām aptaujātajām skolām, krievu valodu padziļināti plāno piedāvāt 12%, vācu valodu 6% aptaujāto skolu, bet franču valodu padziļināti plāno piedāvāt 2 skolas. Otrs visbiežāk minētais padziļinātais kurss ir Bioloģija II (70%). Trešajā vietā ir Matemātika II, kas minēta 67% gadījumu. Visretāk minētie padziļinātie kursi ir Kultūra un māksla II (28%) un Ģeogrāfija II (23%), tomēr arī tos plāno piedāvāt turpat ceturtdaļa skolu. Vismaz trešdaļa izglītības iestāžu (33%) plāno piedāvāt padziļinātos kursus tehnoloģiju mācību jomā – Dizains un tehnoloģijas II un/vai Programmēšana II (skat. 1.attēls).

1.attēls. Katra padziļinātā kursa īpatsvars no aptaujāto skolu skaita.


Mazās skolas (līdz 45 skolēniem vidējās izglītības pakāpē) drīzāk plāno piedāvāt Svešvalodu II (angļu) (84%), Latviešu valodu un literatūru II (59% ), un puse šo skolu (50%) plāno piedāvāt Sociālās zinātnes II vai Bioloģiju II. Visas lielās skolas (ar vairāk nekā 225 skolēniem vidējās izglītības pakāpē) arī plāno piedāvāt angļu valodu augstākajā līmenī, Sociālās zinātnes II (93%) un Bioloģiju II (90%). Vēsturi visdrīzāk varēs padziļināti apgūt lielā skolā ar vairāk nekā 225 skolēniem vidējās izglītības pakāpē (63% šo skolu). Arī Kultūru un mākslu II vairāk piedāvās lielās skolas, kurās mācās virs 150 skolēniem vidējās izglītības pakāpē (piedāvās 45% šo skolu). Dabaszinātņu un matemātikas mācību jomu padziļinātos kursus vairāk piedāvās skolas, kurās pašlaik ir vairāk nekā viena paralēlklase (no 76 skolēniem vidējās izglītības pakāpē), – šos kursus plāno piedāvāt vismaz 60% šādu skolu. Dizainu un tehnoloģijas II un Programmēšanu II piedāvās mazāk nekā 20% no mazajām skolām (skat. 2. un 3.attēlu).

2.attēls. Padziļinātā kursa īpatsvars attiecīgajā skolu lieluma grupā (I).

3.attēls. Padziļinātā kursa īpatsvars attiecīgajā skolu lieluma grupā (II).

Kopumā vērojama arī tendence – jo mazāks izglītojamo skaits izglītības iestādes vidējās izglītības pakāpē, jo drīzāk izglītības iestāde plāno piedāvāt padziļināto kursu komplektus, kuros dominē humanitārie un sociālo zinātņu jomu kursi. Savukārt, **jo lielāks izglītojamo skaits vidējās izglītības pakāpē, jo drīzāk izglītības iestāde plāno piedāvāt padziļināto kursu komplektus, kuros ir arī** **dabaszinātņu, tehnoloģiju un matemātikas (turpmāk – STEM) mācību jomu kursi**.

Vērtējot vispārējās vidējās izglītības nozīmi turpmākās izglītības ieguves un nodarbinātības veidošanā, jāņem vērā arī Ekonomikas ministrijas veiktā analīze par darbaspēka prognozi 2025.gadam pēc izglītības iestāžu absolventiem 2017.gadā (skat. 4.attēlu), kas liecina, ka augstākajā izglītība nonākušo jauniešu skaits kvantitatīvi ir pietiekams, taču būtisks iztrūkums veidojas un ir arī turpmāk paredzams STEM jomās.



4.attēls. Izglītības sistēma un darba tirgus disproporcija.[[3]](#footnote-3)

Vispārējās vidējās izglītības iestāžu aptaujas rezultāti liecina, ka **izglītojamo skaitam vidējās izglītības pakāpē ir būtiska nozīme, lai veidotu pēc iespējas plašāku piedāvājumu dažādās mācību jomās un veicinātu STEM jomas mācību priekšmetu apguvi augstākajā līmenī**. Ņemot vērā STEM jomas nozīmi nākotnes darbaspēka veidošanā, no 2021./2022.mācību gada ministrija monitorēs vai administratīvajās teritorijās izglītojamajiem ir pieejams STEM jomas padziļināto kursu piedāvājums.

Kopumā visi padziļinātie kursi tiek piedāvāti visos plānošanas reģionos, lielāko daļu padziļināto kursu plāno piedāvāt vismaz puse no skolām, tostarp visus dabaszinātņu mācību jomas kursus, izņemot Ģeogrāfiju II, skolām neierastākus kursus tehnoloģiju mācību jomā – Programmēšanu II un Dizainu un tehnoloģijas – plāno piedāvāt vairāk nekā trešdaļa skolu gan republikas nozīmes, gan reģionālas nozīmes attīstības centros.

Pēc informācijas par padziļināto kursu komplektu piedāvājumu ievades Valsts izglītības informācijas sistēmā, tiks izvērtēts, vai tiek nodrošināta vienmērīga padziļināto kursu komplektu pieejamība visās mācību jomās.

***Kvalitatīva mācību procesa nodrošināšanai ieteicamais minimālais un maksimālais izglītojamo skaits klasē***

Lai vērtētu minimālo un maksimālo izglītojamo skaita klasē ietekmi uz kvalitatīva mācību procesa nodrošināšanu un izglītības procesā sasniedzamajiem rezultātiem, nepieciešams ņemt vērā, ka izglītības iestādes saskaņā ar spēkā esošo Izglītības likumu, ikvienam izglītojamajam atbilstoši vecumam un vajadzībām nodrošina tiesības:

1) iegūt zināšanas un prasmes humanitāro, sociālo, dabas un tehnisko zinību jomā;

2) iegūt zināšanas un prasmes un attieksmju pieredzi, lai piedalītos sabiedrības un valsts dzīvē;

3) tikumiskai, estētiskai, intelektuālai un fiziskai attīstībai, sekmējot zinīgas, prasmīgas un audzinātas personības veidošanos.

Izvērtējot izglītības programmu akreditācijā 2019./2020.māc. gadā pieejamos stundu vērošanas statistiskos rezultātus un izlases veidā atlasītus starptautiskajā vidē publicētos pētījumus pedagoģijā pēdējo 10 gadu laikā[[4]](#footnote-4), var secināt, ka izglītības kvalitātei ir saistība ar izglītojamo skaitu klasē turpmāk minētajos gadījumos.

1. **Gadījumos, kad izglītojamo skaits ir zemāks par 10 izglītojamajiem klasē**, un šajos gadījumos atsevišķās valstīs (piemēram, Itālijā, Francijā, ASV) izglītojamie mācās apvienotajās klasēs, **pētījumi norāda uz izglītības kvalitātes būtisku samazināšanos**. Atbilstoši pētījumiem pieaug uzvedības problēmu skaits, kā arī vecāko klašu izglītojamo mācību sasniegumi samazinās. Turpretī jaunākajiem izglītojamajiem mācības kopā ar vecāko klašu izglītojamajiem sniedz papildus ieguvumus, pilnveido viņu sociālās prasmes un paaugstina viņu kopējo izglītotību.
2. **Gadījumos, kad klasēs izglītojamo skaits ir salīdzinoši mazāks** (15 - 20), pedagogi mēdz lielāku uzmanību pievērst mācīšanai un savstarpējai tiešai komunikācijai ar izglītojamajiem, kas **var samazināt izglītojamo pašvadības prasmes**, tādējādi samazinot mācīšanās prasmes mūžizglītības perspektīvā. Šī iezīme ir īpaši raksturīga gadījumos, kad izglītojamo skaits klasē ir mazāks par 8.
3. Samazinot izglītojamo skaitu klasē (mazāk par 20), izglītības kvalitāte pieaug gadījumos, kad izglītojamajiem ir zemi mācīšanās sasniegumi ikdienas mācību darbā un ir uzvedības problēmas.
4. Pieaugot izglītojamo vecumam (īpaši vidējā izglītībā), mazinās skolēnu skaita klasē ietekme uz izglītības kvalitāti. Pētījumos atrodamas norādes par iespējamo maksimālo skolēnu skaitu klasē, pie kura skolēnu skaits sāk būtiski ietekmēt izglītības kvalitāti negatīvi – 46 izglītojamie, un šie pētījumi saistās ar valstīm, kurās ir liels iedzīvotāju skaits, un klases ir lielas (piemēram, Indija, Ķīna u.c.). **Rietumeiropas valstīs par maksimālo izglītojamo skaitu klasē vidējā izglītībā**, pie kura runā par efektīvu mācību procesu, **tiek minēti skaitļi no 28 līdz 36 izglītojamajiem**.
5. Izglītības kvalitāte pieaug gadījumos, kad pedagogi prasmīgi izmanto pāru un grupu darba piedāvātās iespējas mācību procesa dažādošanai, diferenciācijai un individualizācijai, sociāli emocionālo prasmju attīstīšanai, pašvadīta mācību procesa īstenošanai, īpaši vidējā izglītībā. Pētījumi apliecina, ka sekmīgai grupu darba īstenošanai ir izmantojamas grupas, kurās izglītojamo skaits ir no 2 līdz 6. Grupas, kurās izglītojamo skaits ir no 7 līdz 10, zaudē to darba efektivitāti un nav atbilstoši izmantojamas ikdienas mācību darbā. **Gadījumos, kad izglītojamo skaits klasē ir mazāks par 12**, pedagogam un izglītojamajiem **nav pilnvērtīgi iespējams izmantot grupu darba piedāvātās iespējas mācību procesa dažādošanai un izglītībā sasniedzamo rezultātu efektīvai sasniegšanai**.
6. Klasēs ar talantīgajiem izglītojamajiem skolēnu skaitam klasē ir ietekme uz sasniegto rezultātu apjomu, jo pedagogi mazāku uzmanību pievērš personības attīstības jautājumiem, sociāli emocionālo prasmju attīstībai un lielāku laiku un uzmanību pievērš konkrētā mācību priekšmeta satura apguvei. Tam ir tieša ietekme uz šo izglītojamo dzīvesprasmēm un kopumā uz izglītojamo sasniegumiem turpmākajā dzīves laikā. Šāda veida klasēs ir sastopama augsta intelektuālā attīstība, bet salīdzinoši zemākas sociālās prasmes un radošums, ja vien pedagogs tam nav pievērsis īpašu uzmanību.

Apkopojot izglītības programmu akreditācijā iegūtos rezultātus un starptautiskajos pētījumos publicētos secinājumus, var konstatēt, ka **optimālais izglītojamo skaits klasē ir intervālā no 12 līdz 36 izglītojamajiem vidējā izglītībā**.

***Izglītojamo skaits vispārējā vidējā izglītībā***

Ņemot vērā zinātnisko pētījumu secinājumus par izglītojamo skaitu klasē, izglītojamo skaita ietekmi uz jaunā mācību satura ieviešanu, t.sk. veiktajā izglītības iestāžu aptaujā konstatēto izglītojamo skaita vidējā pakāpē ietekmi uz iespēju izglītojamajiem nodrošināt plašākas padziļināto kursu izvēles iespējas, secināms, ka **izglītojamo skaits vidējās izglītības pakāpē ir būtisks priekšnosacījums kvalitatīvas izglītības nodrošināšanai**.

Šobrīd regulējums par minimāli pieļaujamo izglītojamo skaitu 10. – 12.klasē iekļauts arī 2018.gada 11.septembra Ministru kabineta noteikumos Nr.583 “Kritēriji un kārtība, kādā valsts piedalās vispārējās izglītības iestāžu pedagogu darba samaksas finansēšanā vidējās izglītības pakāpē” (turpmāk – noteikumi Nr.583), kam jāstājas spēkā 2020.gada 1.augustā. Minimāli pieļaujamais izglītojamo skaits minētajos Ministru kabineta noteikumos noteikts kontekstā ar valsts piedalīšanos vispārējās vidējās izglītības programmu īstenošanā iesaistīto pedagogu darba samaksas finansēšanā, ja izglītības iestāde neatbilst minētajos Ministru kabineta noteikumos ietvertajiem kvalitātes kritērijiem. Līdz 2020.gada 30.jūnijam tiks veikti grozījumi attiecīgajā normatīvajā regulējumā, **atliekot** **noteikumu Nr.583** **spēkā stāšanās termiņu līdz 2023.gada 1.augustam**.

Līdz noteikumu Nr.583 spēkā stāšanās brīdim **tiks veikta noteikumos iekļauto kvalitātes kritēriju pilnveide un papildināšana:**

* akreditācijas sistēmas pilnveide, pārejot uz jaunām akreditācijas jomām, kas salāgotas ar izglītības kvalitātes monitoringa sistēmu un izmantojamas kvalitātes novērtēšanai no 2023.gada 1.septembra;
* izglītojamo izaugsmes novērtēšanas rīka izstrāde.

Vienlaikus līdz 2020.gada 30.jūnijam tiks veikti grozījumi **Izglītības likumā, nosakot deleģējumu** Ministru kabinetam atbilstoši administratīvi teritoriālajam iedalījumam (četru bloku modelim) **noteikt minimāli pieļaujamo izglītojamo skaitu klašu grupā vidējās izglītības pakāpē klātienes izglītības ieguves formā** īstenotās vispārējās izglītības programmās pašvaldību vispārējās izglītības iestādēs. Līdztekus Ministru kabinetam tiks ietverts deleģējums **noteikt minimāli pieļaujamo izglītojamo skaitu klašu grupā vidējās izglītības pakāpē katrā no klātienes, neklātienes un tālmācības izglītības ieguves formām** īstenotās vispārējās izglītības programmās valsts augstskolu un privātajās vispārējās izglītības iestādēs, **kā arī** **katrā no neklātienes un tālmācības izglītības ieguves formām** īstenotās vispārējās izglītības programmās pašvaldību vispārējās izglītības iestādēs (minimāli pieļaujamo izglītojamo skaitu nosakot nesaistīti ar to, kurā administratīvajā teritorijā atrodas attiecīgā izglītības iestāde). **Papildus** Izglītības likumā tiks ietverts regulējums par to, ka pašvaldību un valsts augstskolu **vispārējās izglītības iestādes ir tiesīgas uzņemt izglītojamos attiecīgā izglītības ieguves formā īstenotas vispārējās izglītības programmas 10.klasē, ja tās atbilst Ministru kabineta noteiktajam izglītojamo skaitam vidējās izglītības pakāpē klātienes, neklātienes un tālmācības izglītības ieguves formā īstenotās vispārējās izglītības programmās**.

Izglītības likumā tiks ietverts **pārejas regulējums**, paredzot, ka **2021./2022. un 2022./2023.mācību gadā** pašvaldību un valsts augstskolu vispārējās izglītības iestādes **būs tiesīgas uzņemt izglītojamos 10.klasē**, ja izglītības iestādē **kopējais izglītojamo skaits klašu grupā vidējās izglītības pakāpē klātienes, neklātienes un tālmācības izglītības ieguves formās** atbildīs noteiktajam kopējam izglītojamo skaitam minētajās ieguves formās. Savukārt **no 2023.gada 1.septembra** pašvaldību un valsts augstskolu vispārējās vidējās izglītības iestādes būs tiesīgas uzņemt izglītojamos attiecīgā izglītības ieguves formā īstenotās vispārējās izglītības programmas 10.klasē, ja izglītības iestāde atbildīs Ministru kabineta noteiktajam minimālajam izglītojamo skaitam klašu grupā vidējās izglītības pakāpē **attiecīgajā izglītības ieguves formā īstenotās vispārējās izglītības programmās.**

Atbilstoši iepriekš minētajiem grozījumiem Izglītības likumā **privātā vispārējās izglītības iestāde** būs tiesīga uzņemt izglītojamos attiecīgā izglītības ieguves formā (klātiene, neklātiene, tālmācība) īstenotas vispārējās izglītības programmas 10.klasē arī tad, ja kopējais izglītojamo skaits vidējās izglītības pakāpē attiecīgajā izglītības ieguves formā neatbildīs Ministru kabineta noteiktajam (t.sk. minētajā pārejas periodā). Šādā gadījumā attiecībā uz to pedagogu darba samaksu, kuri nodarbināti privāto izglītības iestāžu attiecīgā izglītības ieguves formā īstenotajās vispārējās izglītības programmās 10.klasēs, valsts budžeta līdzekļus nepiemēros, un pedagogu darba samaksa privātajās izglītības iestādēs attiecīgo vispārējās izglītības programmu 10. klasēs tiks nodrošināta no izglītības iestāžu dibinātāju budžeta. Izglītības likumā tiks ietverts **pārejas regulējums**, paredzot, ka 2021./2022. un 2022./2023.mācību gadā Izglītības likuma normas par to pedagogu darba samaksas nodrošināšanu no valsts budžeta līdzekļiem, kuri nodarbināti privāto izglītības iestāžu īstenotajās vispārējās izglītības programmās 10. klasēs, piemēros, ja izglītības iestādē kopējais izglītojamo skaits klašu grupā vidējās izglītības pakāpē klātienes, neklātienes un tālmācības izglītības ieguves formās atbildīs Ministru kabineta noteiktajam kopējam izglītojamo skaitam minētajās izglītības ieguves formās.

Vienlaikus turpmāk izvērtējama iespēja, ka gadījumā, ja izglītojamo skaits privātajā vidējās izglītības iestādē neatbildīs Ministru kabineta noteiktajām prasībām par minimālo izglītojamo skaitu vidējās izglītības pakāpē, izglītības iestādei būtu jāveic ārkārtas akreditācija, lai apliecinātu, ka izglītības iestādē tiek ievērotas izglītojamo intereses iegūt kvalitatīvu izglītību. Savukārt jaunas izglītības programmas īstenošanai ar izglītojamo skaitu, kurš nav atbilstošs minimālā izglītojamo skaita prasībām, tiks izstrādāta jauna veida izglītības programmu licencēšanas kārtība, lai gūtu pārliecību par izglītības iestādes spēju nodrošināt atbilstošu izglītības kvalitāti.

Augstāk minētais regulējums par minimāli pieļaujamo izglītojamo skaitu tiks ietverts Ministru kabineta 2015.gada 13.oktobra noteikumos Nr.591 “Kārtība, kādā izglītojamie tiek uzņemti vispārējās izglītības programmās, speciālajās izglītības iestādēs un speciālajās pirmsskolas izglītības grupās un atskaitīti no tām, kā arī pārcelti uz nākamo klasi”, kuros attiecīgie grozījumi izdarāmi līdz 2020.gada 31.augustam.

**Ministrijas piedāvājums minimālā izglītojamo skaita noteikšanai** vispārējās vidējās izglītības iestāžu vidējās izglītības pakāpē (10. – 12.klasē) **veidots saskaņā ar Latvijas teritorijas iedalījumu četru reģionu blokos**:

1. desmit valstspilsētas – Rīga, Daugavpils, Liepāja, Jūrmala, Rēzekne, Valmiera, Jelgava, Jēkabpils, Ventspils, Ogre;
2. administratīvo teritoriju administratīvie centri (izņemot valstspilsētas) un Pierīgas novadi;
3. novadu teritorijas ārpus administratīvajiem centriem (izņemot Pierīgas novadus);
4. teritorijas pie Eiropas Savienības ārējās robežas.

Izglītības iestāžu tīkla sakārtošanu ietekmējošais faktors būs administratīvi teritoriālā reforma, kas radīs nepieciešamību izglītības piedāvājumu vērtēt plašāk kā šobrīd viena esošā novada robežās. Četru reģionu iedalījums veidots, pamatojoties uz Saeimas Administratīvi teritoriālās reformas komisijas sēdē atbalstītajiem priekšlikumiem, tādējādi, rodoties izmaiņām, izskatot likumprojektu “Administratīvo teritoriju un apdzīvoto vietu likums” Saeimas galīgajā lasījumā, iespējamas izmaiņas administratīvo teritoriju iedalījumā kādā no četriem blokiem.[[5]](#footnote-5)

Attiecīgo izglītības iestāžu un novadu sadalījums 4.reģionālajos blokos pievienots **1.pielikumā** (pievienots pašvaldību vispārējās vidējās izglītības iestāžu saraksts atbilstoši ATR plānotajam 42 pašvaldību iedalījumam[[6]](#footnote-6)). Attiecīgi katrā no plānotajām novadu teritorijām norādīts kopējais vispārējās vidējās izglītības iestāžu skaits un iezīmēta to atbilstība minimālā izglītojamo skaita prasībām 10. – 12.klasē (kopskaits klātienes, neklātienes un tālmācības izglītības ieguves formās īstenotajās vispārējās izglītības programmās) pēc izglītojamo skaita uz 2019.gada 1.septembri.

Jāņem vērā, ka vispārējās vidējās izglītības iestādes neatbilstība minimālā izglītojamo skaita prasībām nenozīmē, ka konkrētā izglītības iestāde būtu slēdzama, bet gan ir iespēja turpināt darbību, piemēram, kā pamatskolai. Pašvaldības, kurās ir vismaz divas vidējās izglītības iestādes un abas šobrīd neatbilst piedāvātajiem minimālā skolēnu skaita kritērijiem, **apvienojot abas izglītības iestādes vai nododot vidējās izglītības programmu īstenošanu tikai vienai** no tām, vismaz vienā no iestādēm ir iespējams nodrošināt atbilstošu skolēnu skaitu 10. – 12.klasē.

Minimālā skolēnu skaita iedalījums četru reģionu blokos veidots, pamatojoties uz ieteikumiem par optimālu izglītojamo skaitu klasē (skat. 1.tabulu), lai nodrošinātu kvalitatīvu un metodoloģiski daudzveidīgu mācību procesu.[[7]](#footnote-7)

1.tabula

Piedāvājums minimālajam skolēnu skaitam 10. – 12.klasē pašvaldību vispārējās vidējās izglītības iestādēs

|  |  |
| --- | --- |
| **IEDALĪJUMS** | **Minimālais izglītojamo skaits**  **10. – 12.kl.\*** |
| 1. desmit valstspilsētas – Rīga, Daugavpils, Liepāja, Jūrmala, Rēzekne, Valmiera, Jelgava, Jēkabpils, Ventspils, Ogre | **120** |
| 2. Administratīvo teritoriju administratīvie centri (izņemot valstspilsētas) un Pierīgas novadi – Ādažu, Salaspils, Ropažu, Ķekavas, Olaines, Mārupes | **90** |
| 3. Administratīvā teritorija ārpus administratīvā centra | **40** |
| 4. Teritorijas pie Eiropas Savienības ārējās robežas (*Rekavas vidusskola, Baltinavas vidusskola, Kārsavas vidusskola, Ciblas vidusskola, Zilupes vidusskola, Salienas vidusskola, Zemgales vidusskola (Daugavpils novadā)*) | **25** |

\* *Minimālā izglītojamo skaita kritēriji netiek attiecināti uz valsts ģimnāzijām[[8]](#footnote-8) un speciālās izglītības iestādēm.*[[9]](#footnote-9)

Attiecībā uz 4.reģionālā bloka iedalījumu arī Valdības rīcības plāna[[10]](#footnote-10) 121.uzdevums paredz *skolu sistēmas optimizācijas procesā, risinot izglītības pieejamības un valsts drošības jautājumus, īpašu uzmanību pievērst Eiropas Savienības pierobežas skolu saglabāšanai, nodrošinot izglītības kvalitātes kritēriju izpildi*. Spēkā esošais normatīvais regulējums[[11]](#footnote-11) nosaka pierobežu un pierobežas joslu[[12]](#footnote-12), taču izvērtējot minēto regulējumu un nepieciešamību Eiropas Savienības pierobežā nodrošināt izglītības pieejamību, par Eiropas Savienības ārējās robežas teritorijā esošajām izglītības iestādēm četru reģionu bloku iedalījuma kontekstā uzskatāmas tās pašvaldību vispārējās vidējās izglītības iestādes, kas atrodas līdz 15 km no Eiropas Savienības ārējās robežas, izņemot pēc administratīvi teritoriālās reformas plānotos administratīvo teritoriju administratīvos centrus.

**Uz valsts augstskolu dibinātajām un privātajām vispārējās vidējās izglītības iestādēm** tiks attiecināta 3.iedalījuma minimālā izglītojamo skaita prasība par **40 izglītojamajiem 10. – 12.klasē**.

Uz **vispārējās izglītības iestādēm**, kas īsteno vispārējās vidējās izglītības programmu, **pamatojoties uz Latvijas Republikas divpusēju vai daudzpusēju starptautisku līgumu[[13]](#footnote-13)** attiecināma 4.iedalījuma minimālā izglītojamo skaita prasība par **25 izglītojamajiem 10. – 12.klasē**.

No 2023.gada 1.septembra pašvaldību vispārējās vidējās izglītības iestādes būs tiesīgas uzņemt izglītojamos vispārējās izglītības programmas **neklātienes un tālmācības izglītības ieguves formā** 10.klasē, ja izglītojamo skaits **10. – 12.klasē attiecīgajā formā būs vismaz 40 izglītojamie**.

Jāņem vērā, ka jaunā kompetencēs balstītā mācību satura ieviešana izglītības iestādēs ar mazāku izglītojamo skaitu vidējās izglītības pakāpē (3. un 4.iedalījums) **ierobežos izglītojamā izvēles iespējas padziļināto kursu dažādībā** un radīs nepieciešamību izglītojamo skaita ziņā mazākām vispārējās vidējās izglītības iestādēm novirzīt lielāku finansējumu mācību procesa nodrošināšanai. Izglītības iestādēm, kurās minimāli pieļaujamā izglītojamo skaita robeža 10. – 12.klasē ir 40 un 25 izglītojamie (3. un 4.iedalījums), vispārējās vidējās izglītības satura īstenošanā izglītojamajiem jānodrošina līdzvērtīgas iespējas padziļināto kursu komplektu piedāvājuma ziņā, lai ikvienam izglītojamajam, neatkarīgi no izglītības iestādes atrašanās vietas, būtu pieejama kvalitatīva izglītība. Lai to sekmētu, 3. un 4.iedalījuma izglītības iestādēs, kurās izglītojamo skaits 10. – 12.klasē ir vienāds vai nedaudz lielāks par minimāli noteikto, attīstāmas attālinātā mācību procesa organizēšanas iespējas – izglītības iestādes sadarbībā ar citu vispārējās vidējās izglītības iestādi vai augstākās izglītības iestādi atsevišķu mācību priekšmetu īstenošanu veic attālināti. Šādā veidā iespējams veicināt arī STEM jomas mācību priekšmetu apguvi augstākajā līmenī.

Atbilstoši Valdības rīcības plānā[[14]](#footnote-14) noteiktajam uzdevumam, veicinot vispārējās vidējās izglītības kvalitātes nodrošināšanu, ministrija izstrādās grozījumus normatīvajā regulējumā, nosakot kritērijus uzņemšanai vispārējā vidējā izglītībā.

Vienlaikus pētījumos par izglītību secināts, ka izglītības kvalitātes kontekstā izšķiroša nozīme ir pedagoga profesionalitātei un spējai pielāgot mācību procesu izglītojamo spējām un vajadzībām. Izglītības kvalitāte palielinās neatkarīgi no skolēnu skaita klasē, ja pedagogs profesionāli un atbilstoši izmanto dažādas mācīšanas stratēģijas, metodes un metodiskos paņēmienus. Savukārt izglītības kvalitāte būtiski samazinās, ja pedagogiem nav prasmju profesionāli mācību procesu pielāgot (diferenciācija un individualizācija), kas atklājas vērojot mācību stundas, tajās veicot statistisko uzskaiti un salīdzinot iegūtos rezultātus ar izglītojamo sasniegumiem ikdienas mācību darbā un valsts pārbaudes darbos.

Atbilstoši pedagoģijas teorētiskajām nostādnēm 21.gadsimtā ikdienas izglītības procesu ir iespējams pielāgot sešos veidos: pielāgojot izglītojamiem apgūstamo mācību saturu, sasniedzamos rezultātus vai ikdienas mācību procesu, kā arī ņemot vērā izglītojamo izziņas spēju līmeni, intereses un mācīšanās vajadzības. Izvērtējot akreditāciju rezultātus 2019./2020.mācību gada 1.semestrī var secināt, ka ikdienas izglītības procesa vāja pielāgošana ir viens no nozīmīgākajiem cēloņiem, kurš traucē sasniegt atbilstošu izglītības kvalitāti Latvijā, kā arī veicina priekšlaicīgu mācību pārtraukšanu. Kā liecina akreditāciju kvalitatīvās un kvantitatīvās analīzes provizoriskie rezultāti, pedagogu profesionālā sagatavotība izglītības procesa diferenciācijai ikdienas mācību stundās, izglītības iestāžu vadības izpratnes vājais līmenis par atbalstu mācību procesa diferenciācijai, tai skaitā nepietiekama atbalsta personāla iesaiste un psiholoģiskā un sociālpedagoģiskā nodrošināšana ikdienā ir arī iemesls zemiem izglītojamo sasniegumiem ikdienas mācībās un valsts pārbaudes darbu rezultātos. Šī argumenta pamatotību apliecina arī lielais individuālo konsultāciju skaits, kuru šobrīd finansē no Eiropas Sociālā fonda projekta Nr. 8.3.4.0/16/I/001 “Atbalsts priekšlaicīgas mācību pārtraukšanas samazināšanai”, kur bieži vien pedagogi individuālajās konsultācijās veic darbu, kuru varētu paveikt ikdienas mācībās, pielāgojot izglītības procesu.

21.gadsimtā tiek īstenots arī vēl citādāk pielāgots izglītības process, kuru raksturo *personalizācijas* koncepts pedagoģijā un kura pirmsākumi šobrīd ir vērojami arī akreditācijās Latvijā. Šajā gadījumā liela nozīme ir izglītības iestādes gatavībai fokusēties uz skolēnu individuālajām mācīšanās vajadzībām un interesēm, kā arī spējai dziļi pielāgot ikdienas izglītības procesu, izmantojot tehnoloģiju sniegtās iespējas. Šādu izglītības procesu raksturo pedagogu spēja izstrādāt daudzveidīgus mācību materiālus, organizēt ļoti dažādas ikdienas mācības, kurās par noteicošo vispirms kļūst izglītojamo patstāvīgās mācīšanās prasmju attīstība un pakāpeniski pieaugošs pašvadīts izglītības process. Gadījumos, kad izglītības iestāde īsteno izglītības procesa pielāgošanu atbilstoši *personalizācijas* konceptam, nav iespējams identificēt izglītojamo skaita tiešu ietekmi uz izglītības iestādes sniegto izglītības kvalitāti vai arī ietekme ir minimāla. Ņemot vērā vajadzību veicināt šāda pedagoģiskā koncepta attīstību Latvijā, ir svarīgi nodrošināt pedagogu profesionālo pilnveidi digitālajā jomā.

Plānojot pedagogu digitālo prasmju pilnveidi, 2019. un 2020.gadā tika veikta pašvaldību izglītības iestāžu pedagogu aptauja[[15]](#footnote-15) un tās rezultāti liecināja, ka, novērtējot savas digitālās prasmes, **aptuveni 30% no aptaujātajiem pedagogiem atzīst, ka viņu digitālās prasmes ir vājas**, savukārt 41% pedagogu atzīst, ka viņu digitālās prasmes ir apmierinošas, taču nepieciešams pilnveidot prasmes mācību materiālu veidošanā un dažādu aptauju un testu veidošanā. Savukārt **29% pedagogu savas digitālās prasmes vērtē kā ļoti labas**, tajā pat laikā norādot, ka mācību materiālu, aptauju un testu veidošanā, kā arī elektronisko tabulu veidošanā labprāt savas digitālās prasmes uzlabotu. Uz jautājumu, vai savā ikdienas profesionālajā darbībā izmanto interaktīvo ekrānu, tikai 26% pedagogu atbildēja, ka izmanto to, darbojoties ar tam paredzēto specializēto interaktīvā ekrāna programmatūru. Lai gan ministrija kopš 2014.gada no valsts budžeta finansē pedagogu profesionālās kompetences pilnveides kursus, t.sk. nodrošinot kursus pedagogu profesionālās kompetences pilnveidei digitālās pratības jomā, aptaujā aptuveni 50% pedagogu norādīja, ka pēdējo trīs gadu laikā nav apmeklējuši kursus/mācības, kuru tematika būtu saistīta ar IKT jomu.

2020.gadā **pedagogu digitālās pratības pilnveidei papildus piešķirti 500 000 euro**. Ministrija ir sagatavojusi profesionālās kompetences pilnveides digitālo prasmju tematiku, ievērojot aptaujā iegūtos rezultātus. Profesionālās kompetences pilnveide digitālo prasmju attīstībai tiek plānota pedagogu mērķauditorijai ar zemām prasmēm, akcentējot atbilstošos tematus. Mācības plānots piedāvāt gan tiešsaistes formā, gan klātienē. Saskaņā ar kompetencēs balstīta izglītības satura ieviešanu, skolotājiem plānots piedāvāt kursus tieši atbilstoši mācību jomu un mācību priekšmetu tematikai. Pedagogu digitālās pratības pilnveide sekmēs arī attālināta mācību procesa organizēšanas iespējas.

***Izmaiņas pašvaldību vispārējās vidējās izglītības iestāžu tīklā uz 2020./2021.m.g.***

Lēmumu par izglītības iestāžu dibināšanu, reorganizāciju vai slēgšanu pieņem pašvaldības kā izglītības iestāžu dibinātājs. Izvērtējot iespējamās izmaiņas pašvaldību vispārējās vidējās izglītības iestāžu tīklā, secināms, ka šo izglītības iestāžu **skaita izmaiņas uz 2020./2021.mācību gadu galvenokārt rada pašvaldību lēmumi par**:

* vakara (maiņu) vidusskolu slēgšanu vai pievienošanu citām novada vidējās izglītības iestādēm (3 izglītības iestādes);
* vispārējās vidējās izglītības iestāžu reorganizācija, pārveidojot tās par pamatskolām (4 izglītības iestādes);
* izglītības iestāžu apvienošana, veidojot jaunu vispārējās vidējās izglītības iestādi (2 izglītības iestādes).

Atsaucoties uz ministrijas sarunās ar pašvaldībām izskanējušo informāciju un pamatojoties uz pašvaldību 2020.gada martā iesniegto informāciju, **1.pielikumā** iekrāsotas tās vispārējās izglītības iestādes, kuru reorganizāciju pašvaldības plāno tuvāko trīs gadu laikā, t.sk., piemēram, uz 2020./2021.mācību gadu neuzņemot izglītojamos 10.klasē, bet ļaujot pabeigt vispārējās vidējās izglītības ieguvi tiem izglītojamajiem, kas to uzsākuši. Atbilstoši ministrijai pieejamajai informācijai, līdz 2023.gadam pašvaldības plāno izmaiņas 51 vispārējās vidējās izglītības iestāžu darbībā (t.sk., piemēram, apvienojot divas novada vidusskolas un uz to bāzes izveidojot vienu).

Pašvaldības, kuras tuvāko gadu laikā neplāno veikt izmaiņas izglītības iestāžu tīklā, savu izvēli skaidro ar to, ka:

* izmaiņu nepieciešamību saskata tikai pēc administratīvi teritoriālās reformas īstenošanas;
* izglītības iestāžu tīkla sakārtošanas veikšanai nepieciešami skaidri kritēriji (t.sk. par minimāli pieļaujamo izglītojamo skaitu);
* netiek saskatīts ieguvums no izmaiņu veikšanas (palielināsies izdevumu apjoms pašvaldību savstarpējos norēķinos, pieaugs izmaksas par skolēnu pārvadājumu veikšanu u.c.);
* kavējošie faktori ir ceļu stāvoklis, skolēnu pārvadājumu nodrošināšana, dienesta viesnīcu/ internāta pakalpojumu pieejamība, izglītojamo skaita ziņā lielāku izglītības iestāžu ierobežotās iespējas uzņemt vēl lielāku izglītojamo skaitu.

Šobrīd daļa pašvaldību, pieņemot lēmumu par izmaiņām izglītības iestāžu tīklā, izvēlas risinājumu – veikt izglītības iestāžu apvienošanu vai vienas izglītības iestādes pievienošanu citai, vienlaikus saglabājot esošās izglītības programmu īstenošanas vietas (veidojot filiāles vai struktūrvienības). Tādējādi minētie lēmumi galvenokārt vērsti uz izglītības iestāžu administrācijas apvienošanu, bet nerada (vai rada nelielas) izmaiņas mācību procesa organizācijā (piemēram, paplašinot izglītības programmu piedāvājumu vai atbalsta pasākumu pieejamību izglītojamajiem).

Ievērojot minēto, tiks veikti grozījumi Izglītības likumā, nosakot, kas ir izglītības iestādes struktūrvienība un kādiem kritērijiem atbilstošas izglītības iestādes reorganizācijas procesā par tādām būtu iespējams pārveidot.

# Izdevumi izglītībai

Lai analizētu pašvaldību izglītības iestāžu izdevumus izglītībai, visām 119 pašvaldībām (9 republikas pilsētām un 110 novadiem) tika izsūtīta aptaujas anketa, ar kuru tika lūgts sniegt informāciju par pašvaldības izglītības iestāžu izdevumiem izglītībai 2018.gadā (pēc naudas plūsmas izdevumiem[[16]](#footnote-16)).

Analizējot viena izglītojamā izmaksas izglītībai, izmantojot pašvaldību sniegto informāciju par izglītības iestāžu izdevumiem izglītībai 2018.gadā, kā bāzes rādītājs izmantots izglītojamo skaits minētajās izglītības iestādēs 2019.gada 1.janvārī.

Izdevumu tāmju analīze saistībā ar viena izglītojamā izmaksām veikta par pašvaldību pamata un vispārējās vidējās izglītības iestādēm, izņemot internātskolas un speciālās izglītības iestādes. Informācija par vidējo izdevumu grozu (gadā) vienam izglītojamam pašvaldību vispārējās pamata un vidējās izglītības iestādē (no valsts un pašvaldību budžeta līdzekļiem) atspoguļota **2.pielikumā**.


Saskaņā ar pašvaldību sniegto informāciju, pašvaldību pamata un vispārējās vidējās izglītības iestādēs 2019.gada 1.janvārī izglītību ieguva 207 436 skolēni, no kuriem republikas nozīmes pilsētās mācījās – 110 721 izglītojamais, novados – 96 715 izglītojamie.

Analizējot pašvaldību iesniegtos datus, konstatēts:

1. pēc pašvaldību gada pārskata datiem, kas pieejami **Valsts kases pārskatu sistēmā, pašvaldības 2018.gadā vispārējai un pamata izglītībai** (09.210 Vispārējā izglītība. Pamatizglītības (ISCED-97 1., 2. un 3. līmenis)) **izlietojušas 665 milj. euro**,
2. **pēc pašvaldību iesniegtajās anketās atspoguļoto datu apkopošanas**, konstatēts, ka kopējie pamata un vispārējās vidējās izglītības iestāžu izdevumi (pēc naudas plūsmas principa) 2018.gadā ir 532 milj. euro, no kuriem:

* **511 milj. euro ir sadalīti pa izglītības iestādēm** (skat. 5.attēlu);
* 21 milj. euro ir izglītības iestādēm nesadalītie izdevumi, kuru apmaksa tiek veikta no pašvaldību kontiem,

1. izdevumi Izglītības iestāžu reģistrā reģistrētiem attīstības un rehabilitācijas centriem un speciālajām internātskolām (nav atspoguļoti anketās) 2018.gadā bija 62 milj. euro;
2. neidentificētais finansējums ir 71 milj. euro, jeb 10,76 % no Valsts kases pārskatu sistēmā uzrādītajiem datiem par pašvaldību izdevumiem vispārējai un pamatizglītībai. Secināms, ka pašvaldības anketās nav iesniegušas datus par visiem izdevumiem izglītībai.




5.attēls. Kopējie pamata un vispārējās vidējās izglītības iestāžu izdevumi (pēc naudas plūsmas principa) 2018.gadā[[17]](#footnote-17).

Izdevumu lielāko daļu veido valsts budžeta finansējums 273 milj. euro apmērā, no kuriem 92 % ir valsts budžeta mērķdotācijas pedagogu darba samaksai un valsts sociālās apdrošināšanas obligātajām iemaksām. Pārējais valsts budžeta finansējums paredzēts kapitālajiem izdevumiem – mācību grāmatu iegādei (bibliotēku krājumi) un precēm un pakalpojumiem – mācību līdzekļu iegādei un brīvpusdienu nodrošināšanai 1., 2., 3. un 4. klases izglītojamiem.

No pašvaldību kopējā ieguldītā finansējuma 53%, jeb 126 milj. euro novirzīti atlīdzībai, tai skaitā atalgojums pedagogiem – 33 milj. euro, atalgojums pārējam personālam – 93 milj. euro (6.attēls).

6.attēls. Izdevumi atlīdzībai no pašvaldību finansējuma.

Pašvaldību finansējuma precēm un pakalpojumiem sadalījums apskatāms 7.attēlā. Lielākais finansējuma īpatsvars no pašvaldību budžeta ir izdevumiem par izglītības iestāžu ēku uzturēšanu, kas sastāta 61 % no kopējiem pašvaldību izdevumiem precēm un pakalpojumiem.



7.attēls. Izdevumi precēm un pakalpojumiem (euro), pašvaldību finansējums[[18]](#footnote-18).

***Savstarpējie norēķini***

Saskaņā ar Izglītības likuma 17.panta 2.daļā noteikto, lai nodrošinātu iespēju apmeklēt izglītības iestādi pēc brīvas izvēles bērnam, kura dzīvesvieta deklarēta pašvaldības administratīvajā teritorijā, bet kurš mācās izglītības iestādē, kas atrodas citas pašvaldības administratīvajā teritorijā, pašvaldībai atbilstoši Ministru kabineta noteiktajai kārtībai ir pienākums slēgt līgumu par piedalīšanos attiecīgās pašvaldības padotībā esošas izglītības iestādes uzturēšanas izdevumu finansēšanā.

Ministru kabineta 2016.gada 28.jūnija noteikumi Nr.418 “Kārtība, kādā veicami pašvaldību savstarpējie norēķini par izglītības iestāžu sniegtajiem pakalpojumiem” (turpmāk – noteikumi Nr.418) nosaka kārtību, kādā pašvaldības, kuru administratīvajā teritorijā deklarētie iedzīvotāji izmanto citas pašvaldības izglītības iestādes sniegtos pakalpojumus, noslēdz līgumus ar attiecīgajām pašvaldībām par šiem iedzīvotājiem sniegto izglītības pakalpojumu apmaksu (turpmāk – savstarpējie norēķini).

Noteikumu Nr.418 9.punkts paredz, ka aprēķinot izmaksas saimnieciskajā gadā par vienu izglītojamo konkrētā izglītības iestādē, atbilstoši ekonomiskās klasifikācijas kodiem (EKK) aprēķinā iekļauj šādus izglītības iestādes iepriekšējā saimnieciskajā gadā pēc naudas plūsmas uzskaitītos izdevumus (izņemot valsts budžeta finansējumu un Eiropas Savienības un pārējās ārvalstu finanšu palīdzības finansējumu), ņemot vērā audzēkņu skaitu uz saimnieciskā gada 1. janvāri:

* atalgojumi (EKK 1100) (izņemot prēmijas un naudas balvas (EKK 1148) un darba devēja piešķirtos labumus un maksājumus (EKK 1170));
* darba devēja valsts sociālās apdrošināšanas obligātās iemaksas, pabalsti un kompensācijas (EKK 1200) (izņemot valsts sociālās apdrošināšanas obligātās iemaksas no prēmijām un naudas balvām (EKK 1148) un darba devēja piešķirtajiem labumiem un maksājumiem (EKK 1170));
* mācību, darba un dienesta komandējumi, dienesta, darba braucieni (EKK 2100) (izņemot ārvalstu mācību, darba un dienesta komandējumus, darba braucienus (EKK 2120));
* pakalpojumu samaksa (EKK 2200):
  + pasta, telefona un citi sakaru pakalpojumi (EKK 2210);
  + izdevumi par komunālajiem pakalpojumiem (EKK 2220);
  + iestādes administratīvie izdevumi un ar iestādes darbības nodrošināšanu saistītie izdevumi (EKK 2230);
  + remontdarbi un iestāžu uzturēšanas pakalpojumi (izņemot kapitālo remontu (EKK 2240));
  + informācijas tehnoloģiju pakalpojumi (EKK 2250);
  + īres un nomas maksa (EKK 2260) (izņemot transportlīdzekļu nomas maksu (EKK 2262));
* krājumi, materiāli, energoresursi, preces, biroja preces un inventārs, kurus neuzskaita pamatkapitāla veidošanā (EKK 2300):
  + izdevumi par precēm iestādes darbības nodrošināšanai (EKK 2310);
  + kurināmais un enerģētiskie materiāli (EKK 2320) (izņemot degvielas izdevumus (EKK 2322));
  + zāles, ķimikālijas, laboratorijas preces, medicīniskās ierīces, medicīniskie instrumenti, laboratorijas dzīvnieki un to uzturēšana (EKK 2340);
  + kārtējā remonta un iestāžu uzturēšanas materiāli (EKK 2350);
  + valsts un pašvaldību aprūpē un apgādē esošo personu uzturēšanas izdevumi (EKK 2360) (izņemot ēdināšanas izdevumus (EKK 2363));
  + mācību līdzekļi un materiāli (EKK 2370);
* izdevumi periodikas iegādei (EKK 2400);
* bibliotēku krājumi (EKK 5233).

Pamatojoties uz noteikumu Nr.418 9.1punktu, pašvaldības, savstarpēji vienojoties, izglītības iestādes izdevumu tāmē var iekļaut izdevumus, kas nav minēti noteikumu Nr.418 9.punktā, piemēram, izdevumus par iestādei sniegtajiem sabiedriskā transporta pakalpojumiem, ēdināšanas izdevumiem vispārējās izglītības iestādēs no 5. klases, kapitālieguldījumiem.


Analizējot pašvaldību iesniegtos datus par savstarpējiem norēķiniem, secināts, ka vidēji valstī pašvaldību savstarpējiem norēķiniem 2018.gadā izmaksas par vienu izglītojamo bija 72,14 euro mēnesī.

Izdevumi par vienu izglītojamo, ņemot vērā skolēnu skaitu izglītības iestādēs, attēloti 8.attēlā.

8.attēls. Izdevumi (euro) uz 1 izglītojamo mēnesī savstarpējiem norēķiniem.

Analizējot katru izglītības iestādi atsevišķi, secināts, ka izmaksas par vienu izglītojamo pašvaldību savstarpējiem norēķiniem svārstās no 607,77 euro mēnesī par izglītojamo (Babītes novada Salas skola (35 izglītojamie)) līdz 20,60 euro mēnesī par izglītojamo (Talsu sākumskola (357 izglītojamie)).

Detalizētāk analizējot pašvaldību sniegtos datus, novērots, ka līdzīgas izmaksas par vienu izglītojamo savstarpējiem norēķiniem ir skolām ar ievērojamu atšķirību izglītojamo skaitā. Tā piemēram, 44 euro par vienu izglītojamo savstarpējiem norēķiniem noteikti gan Rīgas Klasiskai ģimnāzijai (1670 izglītojamie), gan Saldus pamatskolai (399 izglītojamie). Izdevumi uz vienu izglītojamo mēnesī savstarpējiem norēķiniem pēc izglītojamo skaita izglītības iestādēs atainoti 9.attēlā.



9.attēls. Izdevumi uz 1 izglītojamo mēnesī savstarpējiem norēķiniem.

Izdevumu sadalījums pēc tāmē atspoguļotajām izdevumu pozīcijām uz vienu izglītojamo norāda, ka mazajām skolām izdevumi ir krietni lielāki par izmaksām, kas nepieciešamas lielajām skolām. Izmaksu sadalījums pēc izdevumu pozīcijām atspoguļots 10.attēlā.

10.attēls. Izdevumi (euro) uz 1 izglītojamo mēnesī.

Mazo skolu izmaksas ir lielākas visās izdevumu pozīcijās, jo to pārvaldīšana izmaksā dārgāk, kā lielo skolu. Taču jautājumā par efektīvu pašvaldību finansējuma izmantošanu kvalitatīva izglītības procesa nodrošināšanai, pilnvērtīgākai situācijas raksturošanai, kā arī, lai mazinātu vienreizēju izdevumu ietekmi, nedrīkst vadīties tikai no īstermiņa izmaksām, nepieciešams veikt plašāku analīzi (vismaz par 3 gadu periodu) par izmaksām uz vienu izglītojamo.

***Priekšlikumi izmaiņām pašvaldību funkcijās izglītībā***

Administratīvi teritoriālās reformas kontekstā pašvaldības autonomās funkcijas izglītības jomā ir pārskatāmas, lai veicinātu vienmērīgāku teritoriālo attīstību un nodrošinātu vienlīdz kvalitatīvu izglītības pakalpojumu pieejamību. Reģionālajā līmenī ir iespējams efektīvāk risināt problēmas, kas identificētas visās vai vairākās reģiona teritorijā esošajās pašvaldībās un koordinēti īstenot darbības, kas ir plašākas par vienas pašvaldības robežām un resursiem, piemēram, vispārējās izglītības jomā – vispārējās izglītības iestāžu tīkla attīstības plānošana un nodrošināšana un izglītības metodiskā atbalsta nodrošināšana reģionālajā līmenī. Savukārt pašvaldības līmenī nodrošināma funkciju īstenošana attiecīgajā teritorijā.

Nepieciešams izstrādāt vienotas pieejas metodiku pašvaldības administrācijas izdevumu noteikšanai, paredzot iespēju ietaupītos līdzekļus novirzīt pašvaldības autonomo funkciju īstenošanai. Līdztekus pēc vienotas pieejas metodikā būtu nosakāms grozs kvalitatīvas izglītības nodrošināšanai, paredzot izglītības iestāžu dibinātāja atbildību primāri nodrošināt finansējumu tiešu izglītības izdevumu segšanai. Piedāvājums izglītības iestādes izdevumu pozīciju sadalījumam tiešajās un netiešajās izmaksās pievienots **3.pielikumā**.

Attiecībā uz pašvaldību budžeta atspoguļojumu, ir nepieciešams nodrošināt labāku pašvaldības budžeta datu atspoguļošanu sabiedrībai. Budžeta informācijas atspoguļošana pa funkcijām nenodrošina pietiekamu caurskatāmību par budžeta finansējuma sadalījumu un izlietojumu.

Šobrīd budžetā izpildē nav redzama informācija par pašvaldību izdevumu sadalījumu pa izglītības iestādēm, tāpat nav redzams no kādiem avotiem tiek segti izdevumi funkciju vai apakšfunkciju nodrošināšanai. Vienlaikus nav nodrošināta vienota pieeja ziņošanai par budžeta izpildi – dažos gadījumos pašvaldības iesniedz tikai konsolidēto pārskatu, dažos – arī iestāžu līmeņa pārskatus, līdz ar to nav iespējams pilnvērtīgi analizēt publisko līdzekļu izlietojumu un efektīvu plānošanu. Publiski ir jābūt pieejamiem datiem par pašvaldības budžeta izpildi ne tikai konsolidētā veidā, bet arī iestāžu līmenī, līdzīgi, kā tas ir redzams par valsts budžeta izpildi – valsts kases mājas lapā ir pieejams gan konsolidētais ministrijas pārskats, gan atsevišķi katras ministrijas iestādes pārskats, savukārt par pašvaldību ir tikai konsolidētais pašvaldības pārskats.

Ievērojot minēto, nepieciešams noteikt, ka pašvaldības budžeta pārskatos ir nepieciešama detalizētāka informācijas atspoguļošana par funkcijas nodrošināšanai kopējo līdzekļu izlietojumu pa finansējuma avotiem līdz iestāžu līmenim.

Ņemot vērā pašvaldību sociālekonomiskās atšķirības, pielietojot pašvaldības izlīdzināšanas metodi tiek radītas pašvaldībām līdzīgas iespējas ar likumu noteikto funkciju izpildei. Saskaņā ar Pašvaldību finanšu izlīdzināšanas likumā noteikto par pamatu šim izlīdzināšanas aprēķinam tiek ņemts vērā izglītojamo skaits attiecīgajā pašvaldībā.  Taču administratīvajā teritorijā deklarētie izglītojamie izmanto citas pašvaldības sniegtos pakalpojumus, par kuriem saskaņā ar noteikumiem Nr.418 jāveic pašvaldību savstarpējie norēķini par izglītību, noslēdzot līgumus ar attiecīgajām pašvaldībām. Attiecīgi pašvaldības veic savstarpējos norēķinus, kas ir viens no iemesliem pašvaldību savstarpējai konkurencei par izglītojamajiem un ir viens no traucējošajiem faktoriem izglītības iestāžu tīkla sakārtošanai.

Saskaņā ar Izglītības likumu viena no pašvaldību kompetencēm izglītībā ir arī pieņemt darbā un atbrīvot no darba tās padotībā esošo izglītības iestāžu vadītājus. Atbilstoši OECD organizētajā starptautiskajā mācību vides pētījumā TALIS 2018 skolvadības aspektā secinātajam Latvijā izglītības iestāžu direktori vidēji ir 54 gadus veci, kas ir augstāks rādītājs nekā vidējais direktoru vecums OECD valstīs. Tāpat arī norādīts, ka Latvijā 36% skolu vadītāju ir pabeiguši mācību programmu vai kursus par skolas vadību vai direktoru izglītības programmu vai kursus (OECD vidēji – 54%), savukārt 45% no viņiem pirms stāšanās direktora amatā ir pabeiguši izglītības vadības programmu vai kursus (OECD vidēji – 54%).[[19]](#footnote-19) Savukārt saskaņā ar Valsts izglītības informācijas sistēmā pieejamo informāciju uz 2020.gada janvāri 5,1% no pašvaldību vispārējās izglītības iestāžu direktoriem vienā izglītības iestādē par vadītāju strādājuši vairāk nekā 30 gadus, savukārt 22,7% direktoru vienā iestādē vadītāja amatā ir no 15 līdz 29 gadiem.

Ievērojot izglītības iestādes vadības lomu un nozīmi izglītības iestādes darba organizācijā, kā arī izglītības kvalitātes nodrošināšanā, tiks izstrādāti grozījumi Izglītības likumā, nosakot terminēto darba līgumu ieviešanu vispārējās izglītības iestāžu direktoriem.

# Pedagogu darba samaksas modeļa pilnveide

No 2009.gada 1.septembra Latvijā tika mainīts pedagogu darba samaksas modelis, ieviešot pedagogu darba samaksas aprēķinā principu „nauda seko skolēnam”, kas radīja iespēju mērķdotācijas pedagogu algām aprēķinu sasaistīt ar skolēnu skaitu. Skolēnu vajadzību ievērošanai tiek lietoti papildu koeficienti vairākām izglītības programmām, kā arī koeficienti normētā izglītojamo skaita aprēķināšanai. Finansēšanas principa “nauda seko skolēnam” mērķis ir rosināt mācību iestāžu konkurētspēju, kā arī nodrošināt vienlīdzīgu un caurskatāmu finanšu līdzekļu sadali uz katru skolēnu, vienlaikus veicinot efektīvu izglītībai piešķirtā finansējuma izlietojumu, izglītības iestāžu tīkla sakārtošanu. Plānojot finansēšanas modeli “nauda seko skolēnam”, tika pieņemts, ka visas pašvaldības spēs pildīt autonomās funkcijas, tai skaitā sakārtot izglītības iestāžu tīklu tā, lai maksimāli racionāli izmantotu pašvaldībām pieejamos resursus.

Finansēšanas modeļa “nauda seko skolēnam” galvenais noteicošais faktors ir skolēnu skaits izglītības iestādē, kas ietekmē valsts budžeta mērķdotācijas apmēru katrai izglītības iestādei un no tās summas ir jānodrošina pedagogu darba samaksa. Taču pedagogu darba samaksas diferenciācijas pamatā, kas nav saistīts ar valsts budžeta mērķdotācijas sadali pašvaldībām, ir izglītības iestāžu tīkls pašvaldībā. Šobrīd pedagogu darba samaksas aprēķins ir balstīts uz iedzīvotāju blīvumu, nosakot proporciju atbilstoši administratīvajai teritorijai. Latvijā 2019./2020.m.g. ir 28 pašvaldības, kurās ir tikai viena vispārējās izglītības iestāde. Izmaiņas izglītības iestāžu tīklā ir bijis 21 pašvaldībā, savukārt skolēnu skaits pašvaldību pamata un vidējās izglītības iestādēs ir samazinājies salīdzinājumā ar iepriekšējo mācību gadu 74 pašvaldībās.

Sarunās ar pašvaldībām daļa no tām norādīja, ka finansēšanas principu “nauda seko skolēnam” nepieciešams pārskatīt un pilnveidot, īpašu uzmanību vēršot uz finansējuma piešķiršanu izglītības iestādei atkarībā no klašu komplektu skaita un mācību plāna.

Konsultējoties ar Finanšu ministriju, secināts, ka finansēšanas modeļa “nauda seko skolēnam” nozīmīga maiņa varētu notikt vienlaikus ar administratīvi teritoriālo reformu un stāties spēkā no 2022.gada 1.septembra, kad ir izveidotas jaunās pašvaldības.

Taču kā katru gadu, arī šajā 2019./2020.mācību gadā ir analizētas pedagogu tarifikācijas un plānots veikt grozījumus 2016.gada 5.jūlija noteikumos Nr.447 “Par valsts budžeta mērķdotāciju pedagogu darba samaksai pašvaldību vispārējās izglītības iestādēs un valsts augstskolu vispārējās vidējās izglītības iestādēs” (turpmāk – noteikumi Nr.447). Būtiskākās izmaiņas, ko plānots veikt:

1. šobrīd visiem izglītojamiem speciālās izglītības programmās, kuri ir integrēti vispārējās izglītības iestādēs tiek piemērots koeficients 2, neatkarībā no speciālās izglītības programmas. Noteikumu Nr.447 grozījumu projekts paredz, ka skolēnu (bērnu) skaitam, kas apgūst speciālās izglītības programmas speciālās izglītības klasēs (grupās) vai iekļaujoši vispārējās izglītības iestādēs, piemēro papildus koeficientus, lai nodrošinātu papildus atbalstu izglītojamiem:

• koeficientu 2 – izglītojamiem speciālās izglītības programmās izglītojamiem ar fiziskās attīstības traucējumiem, somatiskām saslimšanām, valodas traucējumiem, mācīšanās traucējumiem, garīgās veselības traucējumiem;

• koeficientu 3 – izglītojamiem speciālās izglītības programmās izglītojamiem ar redzes traucējumiem, dzirdes traucējumiem, garīgās attīstības traucējumiem un bērniem no piecu gadu vecuma speciālās pirmsskolas izglītības programmās ar jauktiem attīstības traucējumiem;

• koeficientu 5 – izglītojamiem speciālās izglītības programmās izglītojamiem ar smagiem garīgās attīstības traucējumiem vai vairākiem smagiem attīstības traucējumiem;

1. šobrīd valsts ģimnāziju īstenotajās programmās visiem skolēniem (no 1. – 12.klasei) piemēro koeficientu 1,1. Ņemot vērā izvirzītās prasības valsts ģimnāzijām tieši vidējās izglītības posmā, noteikumu Nr.447 grozījumu projekts paredz, ka papildus koeficients tiek piemērots valsts ģimnāziju īstenotajās programmās skolēnu skaitam 10. – 12.klasēs.
2. pārskatot tālmācības izglītības programmu finansēšanas kārtību vispārējā izglītībā ar mērķi veicināt finansējuma izlietošanu atbilstoši izglītojamo skaita izmaiņām un pilnveidot kontroles mehānismu privātajās izglītības iestādēs, ministrijā izstrādāts Ministru kabineta noteikumu projekts “Kārtība, kādā valsts finansē darba samaksu pedagogiem privātajās izglītības iestādēs” (ar jaunajiem Ministru kabineta noteikumiem paredzēts aizstāt Ministru kabineta 2017.gada 25.jūlija noteikumus Nr.420 “Kārtība, kādā valsts finansē darba samaksu pedagogiem privātajās izglītības iestādēs”), kas paredz, ka papildus koeficients, aprēķinot pedagogu darba samaksu, tiek samazināts no 0,6 uz 0,3 izglītojamiem, kuri divas un vairāk reizes mācās vienā klasē vidējās izglītības pakāpē.

Strādājot pie pedagogu darba samaksas finansēšanas modeļa pilnveides, kas varētu notikt vienlaikus ar administratīvi teritoriālo reformu un stāties spēkā no 2022.gada 1.septembra, kad būs izveidotas jaunās pašvaldības, tiks izveidota starpinstitūciju darba grupa, kurā pārstāvētas ministrijas, pašvaldības un sociālie partneri. Darba grupas ietvaros vērtēs iespējamo labāko risinājumu pedagogu darba samaksas aprēķina modeli, skatot jautājumus, kas skar mācību procesā iesaistīto skolotāju un skolēnu proporciju, pedagogu slodzes jautājumu (pāreja uz 40 h darba nedēļu), pedagoga atalgojumu, kā arī skolēniem pieejamu lielāku skaita atbalsta personāla u.c. jautājumus.

Ilgtermiņā, domājot par funkciju sadalījumu attiecībā uz pedagogu darba samaksas aprēķinu, ir uzsāktas sarunas ar Finanšu ministriju par iespēju valsts budžeta mērķdotāciju iekļaut pašvaldības izlīdzināšanas fonda aprēķinā, tādējādi naudas sadali veiktu pašvaldības.

# Turpmākā rīcība

1. Saskaņā ar ziņojumā minēto, līdz 2020.gada 30.jūnijam veikt grozījumus normatīvajā regulējumā:

1.1. Izglītības likumā, nosakot deleģējumu Ministru kabinetam atbilstoši administratīvi teritoriālajam iedalījumam noteikt minimāli pieļaujamo izglītojamo skaitu klašu grupā vidējās izglītības pakāpē klātienes izglītības ieguves formā īstenotās vispārējās izglītības programmās pašvaldību vispārējās izglītības iestādēs, kā arī deleģējumu noteikt minimāli pieļaujamo izglītojamo skaitu klašu grupā vidējās izglītības pakāpē katrā no klātienes, neklātienes un tālmācības izglītības ieguves formām īstenotās vispārējās izglītības programmās valsts augstskolu un privātajās vispārējās izglītības iestādēs, un katrā no neklātienes un tālmācības izglītības ieguves formām īstenotās vispārējās izglītības programmās pašvaldību vispārējās izglītības iestādēs, atbilstoši pilnveidojot arī citas normas. Tāpat Izglītības likumā ir nepieciešams pagarināt pārejas noteikumu 64.punktā minētos termiņus uz attiecīgi 2023.gada 1.septembri un 2023.gada 31.augustu attiecībā uz pedagogu darba samaksas finansēšanu kontekstā ar Ministru kabineta 2018.gada 11.septembra noteikumu Nr.583 “Kritēriji un kārtība, kādā valsts piedalās vispārējās izglītības iestāžu pedagogu darba samaksas finansēšanā vidējās izglītības pakāpē” spēkā stāšanās termiņa pagarinājumu;

1.2. Ministru kabineta 2018.gada 11.septembra noteikumos Nr.583 “Kritēriji un kārtība, kādā valsts piedalās vispārējās izglītības iestāžu pedagogu darba samaksas finansēšanā vidējās izglītības pakāpē”, atliekot noteikumu spēkā stāšanās termiņu līdz 2023.gada 1.augustam;

1.3. Ministru kabineta 2016.gada 5.jūlija noteikumos Nr.447 „Par valsts budžeta mērķdotāciju pedagogu darba samaksai pašvaldību vispārējās izglītības iestādēs un valsts augstskolu vispārējās vidējās izglītības iestādēs”;

1.4. Izstrādāt Ministru kabineta noteikumus “Kārtība, kādā valsts finansē darba samaksu pedagogiem privātajās izglītības iestādēs”, ar kuriem paredzēts aizstāt Ministru kabineta 2017.gada 25.jūlija noteikumus Nr.420 “Kārtība, kādā valsts finansē darba samaksu pedagogiem privātajās izglītības iestādēs”.

2. Saskaņā ar ziņojumā minēto, līdz 2020.gada 31.augustam veikt grozījumus Ministru kabineta 2015.gada 13.oktobra noteikumos Nr.591 “Kārtība, kādā izglītojamie tiek uzņemti vispārējās izglītības programmās, speciālajās izglītības iestādēs un speciālajās pirmsskolas izglītības grupās un atskaitīti no tām, kā arī pārcelti uz nākamo klasi”, nosakot regulējumu par minimāli pieļaujamo izglītojamo skaitu 10. – 12.klašu grupā vispārējās izglītības programmu īstenošanā.

3. Veikt grozījumus Vispārējās izglītības likumā, nosakot deleģējumu Ministru kabinetam noteikt vienotas prasības uzņemšanai vispārējās vidējās izglītības programmā valsts, pašvaldību un valsts augstskolu vispārējās izglītības iestādēs.

4. Jautājumā par efektīvu pašvaldību finansējuma izmantošanu kvalitatīva izglītības procesa nodrošināšanai, pilnvērtīgākai situācijas raksturošanai, kā arī, lai mazinātu vienreizēju izdevumu ietekmi, nepieciešams veikt plašāku analīzi (vismaz par 3 gadu periodu) par izmaksām uz vienu izglītojamo.

5. Pedagogu darba samaksas finansēšanas modeļa pilnveidei izveidot starpinstitucionālu darba grupu, iekļaujot Finanšu ministrijas un sociālo partneru pārstāvjus.

6. Izglītības iestāžu tīkla sakārtošanu ietekmē arī pašvaldību savstarpējie  norēķini, radot pašvaldību konkurenci par izglītojamo, tāpēc ministrija ir uzsākusi sarunas ar Finanšu ministriju, lai pārskatītu pašvaldības izlīdzināšanas fonda aprēķinā izmantoto metodiku.

7. Sadarbībā ar Vides aizsardzības un reģionālās attīstības ministriju un Finanšu ministriju pilnveidot pašvaldību budžeta pārskatu detalizācijas pakāpi, lai nodrošinātu informācijas atspoguļošanu par izglītības funkcijas nodrošināšanai kopējo līdzekļu izlietojumu pa finansējuma avotiem līdz izglītības iestāžu līmenim.

8. Līdz noteikumu Nr.583 spēkā stāšanās brīdim (2023.gada 1.augustā) pārskatīt izglītības kvalitātes vērtēšanas kritērijus, pilnveidojot akreditācijas sistēmu un papildinot ar izglītojamo izaugsmes novērtēšanas rādītāju.

1.pielikums

## Pašvaldību vispārējās vidējās izglītības iestāžu atbilstība minimālajiem izglītojamo skaita kritērijiem vidējās izglītības pakāpē

|  |  |  |  |  |  |  |  |
| --- | --- | --- | --- | --- | --- | --- | --- |
| Izglītības iestāžu skaits | Apzīmējumi |  |  |  |  |  |  |
| 171 |  | vidējās izglītības iestādē atbilst minimālā skolēnu skaita prasībām (t.sk., izglītības iestādes teritorijā līdz 15 km no ES ārējās robežas (7); valsts ģimnāzijas (30); izglītības iestādes, kas darbojas uz starptautiska līguma pamata (6)) | | | | | | |
| 76 |  | skolēnu skaits 10. – 12.kl. neatbilst min noteiktajam | |  |  |  |  |  |
| 51 |  | plānotas izmaiņas vidējās izglītības iestādes darbībā (2020./2021.m.g. neuzņems izglītojamos 10.kl./ izglītības iestādes reorganizācija 2020. – 2023.g.) | | | | | | |
| **VARAM jaunais reģionālais iedalījums** | **Vispārējās vidējās izglītības iestāžu skaits novadā** | **Novads/republikas pilsēta** | **Iestādes nosaukums** | **Skolēnu skaits 10. – 12.kl.** | | | |  |
| **Min 150 – 120** | **Min 120 – 90** | **Min 45 – 40** | **Min 30 – 25** |  |
| ĀDAŽU NOVADS | 1 | ĀDAŽU NOVADS | Ādažu vidusskola |  | **155** |  |  |  |
| AIZKRAUKLES NOVADS | 7 | AIZKRAUKLES NOVADS | Aizkraukles novada vidusskola |  | **123** |  |  |  |
| AIZKRAUKLES NOVADS | Aizkraukles Vakara (maiņu) vidusskola |  | **56** |  |  |  |
| JAUNJELGAVAS NOVADS | Jaunjelgavas vidusskola |  |  | **39** |  |  |
| KOKNESES NOVADS | Ilmāra Gaiša Kokneses vidusskola |  |  | **97** |  |  |
| NERETAS NOVADS | Neretas Jāņa Jaunsudrabiņa vidusskola |  |  | **35** |  |  |
| PĻAVIŅU NOVADS | Pļaviņu novada ģimnāzija |  |  | **57** |  |  |
| SKRĪVERU NOVADS | Andreja Upīša Skrīveru vidusskola |  |  | **87** |  |  |
| ALŪKSNES NOVADS | 2 | ALŪKSNES NOVADS | Alūksnes novada vidusskola |  | **90** |  |  |  |
| ALŪKSNES NOVADS | Ernsta Glika Alūksnes Valsts ģimnāzija |  |  |  |  |  |
| BALVU NOVADS | 7 | BALVU NOVADS | Bērzpils vidusskola |  |  | **34** |  |  |
| BALVU NOVADS | Tilžas vidusskola |  |  | **18** |  |  |
| RUGĀJU NOVADS | Rugāju novada vidusskola |  |  | **41** |  |  |
| BALTINAVAS NOVADS | Baltinavas vidusskola |  |  |  | **27** |  |
| VIĻAKAS NOVADS | Rekavas vidusskola |  |  |  | **76** |  |
| BALVU NOVADS | Balvu Valsts ģimnāzija |  |  |  |  |  |
| VIĻAKAS NOVADS | Viļakas Valsts ģimnāzija |  |  |  |  |  |
| BAUSKAS NOVADS | 7 | BAUSKAS NOVADS | Bauskas 2. vidusskola |  | **82** |  |  |  |
| IECAVAS NOVADS | Iecavas vidusskola |  |  | **114** |  |  |
| RUNDĀLES NOVADS | Pilsrundāles vidusskola |  |  | **45** |  |  |
| VECUMNIEKU NOVADS | Skaistkalnes vidusskola |  |  | **43** |  |  |
| VECUMNIEKU NOVADS | Vecumnieku vidusskola |  |  | **47** |  |  |
| VECUMNIEKU NOVADS | Misas vidusskola |  |  | **6** |  |  |
| BAUSKAS NOVADS | Bauskas Valsts ģimnāzija |  |  |  |  |  |
| CĒSU NOVADS | 8 | CĒSU NOVADS | Cēsu Pilsētas vidusskola |  | **167** |  |  |  |
| AMATAS NOVADS | Nītaures vidusskola |  |  | **17** |  |  |
| JAUNPIEBALGAS NOVADS | Jaunpiebalgas vidusskola |  |  | **32** |  |  |
| LĪGATNES NOVADS | Līgatnes novada vidusskola |  |  | **11** |  |  |
| PRIEKUĻU NOVADS | Priekuļu vidusskola |  |  | **50** |  |  |
| VECPIEBALGAS NOVADS | Vecpiebalgas vidusskola |  |  | **31** |  |  |
| CĒSU NOVADS | Draudzīgā Aicinājuma Cēsu Valsts ģimnāzija |  |  |  |  |  |
| CĒSU NOVADS | Cēsu Valsts ģimnāzija |  |  |  |  |  |
| DAUGAVPILS | 13 | DAUGAVPILS | Daugavpils 10. vidusskola | **99** |  |  |  |  |
| DAUGAVPILS | Daugavpils 3. vidusskola | **171** |  |  |  |  |
| DAUGAVPILS | Daugavpils 13. vidusskola | **106** |  |  |  |  |
| DAUGAVPILS | Daugavpils 15. vidusskola | **68** |  |  |  |  |
| DAUGAVPILS | J. Raiņa Daugavpils 6. vidusskola | **46** |  |  |  |  |
| DAUGAVPILS | Daugavpils Tehnoloģiju vidusskola – licejs | **191** |  |  |  |  |
| DAUGAVPILS | Daugavpils 16. vidusskola | **77** |  |  |  |  |
| DAUGAVPILS | Daugavpils 17. vidusskola | **429** |  |  |  |  |
| DAUGAVPILS | Daugavpils 9. vidusskola | **96** |  |  |  |  |
| DAUGAVPILS | Daugavpils 12. vidusskola | **132** |  |  |  |  |
| DAUGAVPILS | Daugavpils Centra vidusskola | **83** |  |  |  |  |
| DAUGAVPILS | J.Pilsudska Daugavpils valsts poļu ģimnāzija |  |  |  |  |  |
| DAUGAVPILS | Daugavpils Valsts ģimnāzija |  |  |  |  |  |
| DAUGAVPILS NOVADS | 7 | DAUGAVPILS NOVADS | Špoģu vidusskola |  |  | **59** |  |  |
| DAUGAVPILS NOVADS | Sventes vidusskola |  |  | **108** |  |  |
| DAUGAVPILS NOVADS | Vaboles vidusskola |  |  | **23** |  |  |
| ILŪKSTES NOVADS | Bebrenes vispārizglītojošā un profesionālā vidusskola |  |  | **9** |  |  |
| ILŪKSTES NOVADS | Ilūkstes Raiņa vidusskola |  |  | **78** |  |  |
| DAUGAVPILS NOVADS | Salienas vidusskola |  |  |  | **34** |  |
| DAUGAVPILS NOVADS | Zemgales vidusskola |  |  |  | **39** |  |
| DOBELES NOVADS | 5 | DOBELES NOVADS | Dobeles 1. vidusskola |  | **50** |  |  |  |
| AUCES NOVADS | Bēnes vidusskola |  |  | **25** |  |  |
| AUCES NOVADS | Auces vidusskola |  |  | **72** |  |  |
| TĒRVETES NOVADS | Augstkalnes vidusskola |  |  | **9** |  |  |
| DOBELES NOVADS | Dobeles Valsts ģimnāzija |  |  |  |  |  |
| GULBENES NOVADS | 5 | GULBENES NOVADS | Gulbenes 2. vidusskola |  | **117** |  |  |  |
| GULBENES NOVADS | Gulbenes Vakara (maiņu) vidusskola |  | **56** |  |  |  |
| GULBENES NOVADS | Lizuma vidusskola |  |  | **23** |  |  |
| GULBENES NOVADS | Lejasciema vidusskola |  |  | **21** |  |  |
| GULBENES NOVADS | Gulbenes novada valsts ģimnāzija |  |  |  |  |  |
| JĒKABPILS NOVADS | 8 | JĒKABPILS | Jēkabpils 2. vidusskola |  | **122** |  |  |  |
| JĒKABPILS | Jēkabpils 3. vidusskola |  | **120** |  |  |  |
| AKNĪSTES NOVADS | Aknīstes vidusskola |  |  | **32** |  |  |
| JĒKABPILS NOVADS | Zasas vidusskola |  |  | **26** |  |  |
| KRUSTPILS NOVADS | Brāļu Skrindu Atašienes vidusskola |  |  | **19** |  |  |
| SALAS NOVADS | Salas vidusskola |  |  | **40** |  |  |
| VIESĪTES NOVADS | Viesītes vidusskola |  |  | **45** |  |  |
| JĒKABPILS | Jēkabpils Valsts ģimnāzija |  |  |  |  |  |
| JELGAVA | 6 | JELGAVA | Jelgavas 4. vidusskola |  | **182** |  |  |  |
| JELGAVA | Jelgavas 5. vidusskola |  | **79** |  |  |  |
| JELGAVA | Jelgavas 6. vidusskola |  | **40** |  |  |  |
| JELGAVA | Jelgavas Tehnoloģiju vidusskola |  | **129** |  |  |  |
| JELGAVA | Jelgavas Valsts ģimnāzija |  |  |  |  |  |
| JELGAVA | Jelgavas Spīdolas Valsts ģimnāzija |  |  |  |  |  |
| JELGAVAS NOVADS | 8 | JELGAVAS NOVADS | Kalnciema vidusskola |  |  | **42** |  |  |
| JELGAVAS NOVADS | Elejas vidusskola |  |  | **54** |  |  |
| JELGAVAS NOVADS | Vircavas vidusskola |  |  | **33** |  |  |
| JELGAVAS NOVADS | Kalnciema pagasta vidusskola |  |  | **26** |  |  |
| JELGAVAS NOVADS | Staļģenes vidusskola |  |  | **48** |  |  |
| JELGAVAS NOVADS | Zaļenieku komerciālā un amatniecības vidusskola |  |  | **0** |  |  |
| JELGAVAS NOVADS | Jelgavas novada Neklātienes vidusskola |  |  | **273** |  |  |
| OZOLNIEKU NOVADS | Ozolnieku vidusskola |  |  | **43** |  |  |
| JŪRMALA | 6 | JŪRMALA | Jūrmalas pilsētas Kauguru vidusskola | **74** |  |  |  |  |
| JŪRMALA | Pumpuru vidusskola | **169** |  |  |  |  |
| JŪRMALA | Jūrmalas pilsētas Mežmalas vidusskola | **69** |  |  |  |  |
| JŪRMALA | Jūrmalas pilsētas Jaundubultu vidusskola | **64** |  |  |  |  |
| JŪRMALA | Majoru vidusskola | **84** |  |  |  |  |
| JŪRMALA | Jūrmalas Valsts ģimnāzija |  |  |  |  |  |
| ĶEKAVAS NOVADS | 3 | BALDONES NOVADS | Baldones vidusskola |  | **79** |  |  |  |
| ĶEKAVAS NOVADS | Ķekavas vidusskola |  | **116** |  |  |  |
| ĶEKAVAS NOVADS | Baložu vidusskola |  | **43** |  |  |  |
| KRĀSLAVAS NOVADS | 4 | KRĀSLAVAS NOVADS | Krāslavas Varavīksnes vidusskola |  | **71** |  |  |  |
| DAGDAS NOVADS | Ezernieku vidusskola |  |  | **37** |  |  |
| DAGDAS NOVADS | Dagdas vidusskola |  |  | **95** |  |  |
| KRĀSLAVAS NOVADS | Krāslavas Valsts ģimnāzija |  |  |  |  |  |
| KULDĪGAS NOVADS | 6 | KULDĪGAS NOVADS | Kuldīgas Mākslas un humanitāro zinību vidusskola |  | **59** |  |  |  |
| KULDĪGAS NOVADS | Kuldīgas 2. vidusskola |  | **103** |  |  |  |
| KULDĪGAS NOVADS | Kuldīgas Centra vidusskola |  | **105** |  |  |  |
| KULDĪGAS NOVADS | V. Plūdoņa Kuldīgas vidusskola |  | **102** |  |  |  |
| ALSUNGAS NOVADS | Alsungas vidusskola |  |  | **5** |  |  |
| SKRUNDAS NOVADS | Skrundas vidusskola |  |  | **33** |  |  |
| LIEPĀJA | 8 | LIEPĀJA | Liepājas 8. vidusskola | **310** |  |  |  |  |
| LIEPĀJA | J. Čakstes Liepājas pilsētas 10. vidusskola | **67** |  |  |  |  |
| LIEPĀJA | Oskara Kalpaka Liepājas 15. vidusskola | **106** |  |  |  |  |
| LIEPĀJA | Draudzīgā aicinājuma Liepājas pilsētas 5. vidusskola | **206** |  |  |  |  |
| LIEPĀJA | Liepājas Raiņa 6. vidusskola | **151** |  |  |  |  |
| LIEPĀJA | Liepājas 7. vidusskola | **114** |  |  |  |  |
| LIEPĀJA | Liepājas Liedaga vidusskola | **181** |  |  |  |  |
| LIEPĀJA | Liepājas Valsts 1. ģimnāzija |  |  |  |  |  |
| DIENVIDKURZEMES NOVADS | 7 | AIZPUTES NOVADS | Aizputes vidusskola |  |  | **60** |  |  |
| AIZPUTES NOVADS | Aizputes novada vidusskola |  |  | **305** |  |  |
| GROBIŅAS NOVADS | Zentas Mauriņas Grobiņas novada vidusskola |  |  | **81** |  |  |
| NĪCAS NOVADS | Nīcas vidusskola |  |  | **41** |  |  |
| PĀVILOSTAS NOVADS | Pāvilostas vidusskola |  |  | **3** |  |  |
| PRIEKULES NOVADS | Priekules vidusskola |  |  | **31** |  |  |
| VAIŅODES NOVADS | Vaiņodes vidusskola |  |  | **35** |  |  |
| LIMBAŽU NOVADS | 4 | LIMBAŽU NOVADS | Limbažu 3. vidusskola |  | **88** |  |  |  |
| LIMBAŽU NOVADS | Limbažu novada ģimnāzija |  | **127** |  |  |  |
| ALOJAS NOVADS | Alojas Ausekļa vidusskola |  |  | **30** |  |  |
| SALACGRĪVAS NOVADS | Salacgrīvas vidusskola |  |  | **45** |  |  |
| LĪVĀNU NOVADS | 4 | LĪVĀNU NOVADS | Līvānu 1. vidusskola |  | **103** |  |  |  |
| LĪVĀNU NOVADS | Līvānu 2. vidusskola |  | **45** |  |  |  |
| LĪVĀNU NOVADS | Līvānu novada Vakara (maiņu) vidusskola |  | **102** |  |  |  |
| LĪVĀNU NOVADS | Rudzātu vidusskola |  |  | **29** |  |  |
| LUDZAS NOVADS | 5 | LUDZAS NOVADS | Ludzas 2. vidusskola |  | **189** |  |  |  |
| LUDZAS NOVADS | Ludzas pilsētas ģimnāzija |  | **120** |  |  |  |
| CIBLAS NOVADS | Ciblas vidusskola |  |  |  | **30** |  |
| KĀRSAVAS NOVADS | Kārsavas vidusskola |  |  |  | **43** |  |
| ZILUPES NOVADS | Zilupes vidusskola |  |  |  | **48** |  |
| MADONAS NOVADS | 7 | MADONAS NOVADS | Madonas pilsētas vidusskola |  | **173** |  |  |  |
| CESVAINES NOVADS | Cesvaines vidusskola |  |  | **41** |  |  |
| ĒRGĻU NOVADS | Ērgļu vidusskola |  |  | **29** |  |  |
| LUBĀNAS NOVADS | Lubānas vidusskola |  |  | **35** |  |  |
| MADONAS NOVADS | Andreja Eglīša Ļaudonas vidusskola |  |  | **43** |  |  |
| VARAKĻĀNU NOVADS | Varakļānu vidusskola |  |  | **42** |  |  |
| MADONAS NOVADS | Madonas Valsts ģimnāzija |  |  |  |  |  |
| MĀRUPES NOVADS | 2 | BABĪTES NOVADS | Babītes vidusskola |  | **105** |  |  |  |
| MĀRUPES NOVADS | Mārupes Valsts ģimnāzija |  |  |  |  |  |
| OGRES NOVADS | 8 | OGRES NOVADS | Ogres 1. vidusskola |  | **246** |  |  |  |
| OGRES NOVADS | Jaunogres vidusskola |  | **79** |  |  |  |
| IKŠĶILES NOVADS | Ikšķiles vidusskola |  |  | **51** |  |  |
| ĶEGUMA NOVADS | Ķeguma komercnovirziena vidusskola |  |  | **30** |  |  |
| LIELVĀRDES NOVADS | Edgara Kauliņa Lielvārdes vidusskola |  |  | **90** |  |  |
| OGRES NOVADS | Suntažu vidusskola |  |  | **25** |  |  |
| OGRES NOVADS | Madlienas vidusskola |  |  | **34** |  |  |
| OGRES NOVADS | Ogres Valsts ģimnāzija |  |  |  |  |  |
| OLAINES NOVADS | 2 | OLAINES NOVADS | Olaines 1. vidusskola |  | **100** |  |  |  |
| OLAINES NOVADS | Olaines 2. vidusskola |  | **90** |  |  |  |
| PREIĻU NOVADS | 5 | PREIĻU NOVADS | Preiļu 2. vidusskola |  | **59** |  |  |  |
| AGLONAS NOVADS | Aglonas vidusskola |  |  | **47** |  |  |
| RIEBIŅU NOVADS | Riebiņu vidusskola |  |  | **38** |  |  |
| VĀRKAVAS NOVADS | Vārkavas vidusskola |  |  | **26** |  |  |
| PREIĻU NOVADS | Jāņa Eglīša Preiļu Valsts ģimnāzija |  |  |  |  |  |
| RĒZEKNE | 7 | RĒZEKNE | Rēzeknes 2. vidusskola | **80** |  |  |  |  |
| RĒZEKNE | Rēzeknes 3. vidusskola | **63** |  |  |  |  |
| RĒZEKNE | Rēzeknes 5. vidusskola | **83** |  |  |  |  |
| RĒZEKNE | Rēzeknes 6. vidusskola | **46** |  |  |  |  |
| RĒZEKNE | Rēzeknes 4. vidusskola | **272** |  |  |  |  |
| RĒZEKNE | Rēzeknes valsts poļu ģimnāzija |  |  |  |  |  |
| RĒZEKNE | Rēzeknes Valsts 1. ģimnāzija |  |  |  |  |  |
| RĒZEKNES NOVADS | 7 | RĒZEKNES NOVADS | Kaunatas vidusskola |  |  | **54** |  |  |
| RĒZEKNES NOVADS | Lūcijas Rancānes Makašānu Amatu vidusskola |  |  | **36** |  |  |
| RĒZEKNES NOVADS | Tiskādu vidusskola |  |  | **46** |  |  |
| RĒZEKNES NOVADS | Dricānu vidusskola |  |  | **41** |  |  |
| RĒZEKNES NOVADS | Nautrēnu vidusskola |  |  | **61** |  |  |
| RĒZEKNES NOVADS | Maltas vidusskola |  |  | **89** |  |  |
| VIĻĀNU NOVADS | Viļānu vidusskola |  |  | **91** |  |  |
| RĪGA | 80 | RĪGA | Rīgas Centra humanitārā vidusskola | **203** |  |  |  |  |
| RĪGA | Rīgas 40. vidusskola | **151** |  |  |  |  |
| RĪGA | Rīgas 22. vidusskola | **133** |  |  |  |  |
| RĪGA | Rīgas Natālijas Draudziņas vidusskola | **146** |  |  |  |  |
| RĪGA | Rīgas Raiņa vidusskola | **146** |  |  |  |  |
| RĪGA | Rīgas 54. vidusskola | **50** |  |  |  |  |
| RĪGA | Rīgas 34. vidusskola | **168** |  |  |  |  |
| RĪGA | Rīgas Daugavgrīvas vidusskola | **86** |  |  |  |  |
| RĪGA | Rīgas Anniņmuižas vidusskola | **137** |  |  |  |  |
| RĪGA | Rīgas 41. vidusskola | **92** |  |  |  |  |
| RĪGA | Iļģuciema vidusskola | **64** |  |  |  |  |
| RĪGA | Rīgas 19. vidusskola | **0** |  |  |  |  |
| RĪGA | Rīgas 71. vidusskola | **121** |  |  |  |  |
| RĪGA | Rīgas Imantas vidusskola | **95** |  |  |  |  |
| RĪGA | Rīgas 69. vidusskola | **0** |  |  |  |  |
| RĪGA | Rīgas Ostvalda vidusskola | **134** |  |  |  |  |
| RĪGA | Rīgas 96. vidusskola | **147** |  |  |  |  |
| RĪGA | Rīgas 33. vidusskola | **109** |  |  |  |  |
| RĪGA | Rīgas 65. vidusskola | **46** |  |  |  |  |
| RĪGA | Rīgas Sergeja Žoltoka vidusskola | **35** |  |  |  |  |
| RĪGA | Rīgas 93. vidusskola | **86** |  |  |  |  |
| RĪGA | Rīgas 72. vidusskola | **152** |  |  |  |  |
| RĪGA | Rīgas 88. vidusskola | **173** |  |  |  |  |
| RĪGA | Rīgas 15. vidusskola | **108** |  |  |  |  |
| RĪGA | Rīgas 25. vidusskola | **105** |  |  |  |  |
| RĪGA | Rīgas 92. vidusskola | **131** |  |  |  |  |
| RĪGA | Rīgas Ķengaraga vidusskola | **141** |  |  |  |  |
| RĪGA | Rīgas 75. vidusskola | **80** |  |  |  |  |
| RĪGA | Rīgas 86. vidusskola | **111** |  |  |  |  |
| RĪGA | Rīgas 6. vidusskola | **158** |  |  |  |  |
| RĪGA | Rīgas 51. vidusskola | **111** |  |  |  |  |
| RĪGA | J.G.Herdera Rīgas Grīziņkalna vidusskola | **114** |  |  |  |  |
| RĪGA | Rīgas Austrumu vidusskola | **18** |  |  |  |  |
| RĪGA | Rīgas Reinholda Šmēlinga vidusskola | **647** |  |  |  |  |
| RĪGA | Rīgas 84. vidusskola | **225** |  |  |  |  |
| RĪGA | Rīgas Klasiskā ģimnāzija | **285** |  |  |  |  |
| RĪGA | Rīgas 85. vidusskola | **44** |  |  |  |  |
| RĪGA | Rīgas Franču licejs | **242** |  |  |  |  |
| RĪGA | Rīgas Hanzas vidusskola | **185** |  |  |  |  |
| RĪGA | Rīgas 45. vidusskola | **108** |  |  |  |  |
| RĪGA | Rīgas Teikas vidusskola | **278** |  |  |  |  |
| RĪGA | Rīgas Purvciema vidusskola | **202** |  |  |  |  |
| RĪGA | Rīgas 21. vidusskola | **106** |  |  |  |  |
| RĪGA | Rīgas 49. vidusskola | **231** |  |  |  |  |
| RĪGA | Rīgas 89. vidusskola | **96** |  |  |  |  |
| RĪGA | Rīgas 80. vidusskola | **127** |  |  |  |  |
| RĪGA | Rīgas 63. vidusskola | **82** |  |  |  |  |
| RĪGA | Rīgas 64. vidusskola | **280** |  |  |  |  |
| RĪGA | Rīgas Juglas vidusskola | **241** |  |  |  |  |
| RĪGA | Rīgas 74. vidusskola | **105** |  |  |  |  |
| RĪGA | Rīgas 9. vidusskola | **237** |  |  |  |  |
| RĪGA | Ziemeļvalstu ģimnāzija | **162** |  |  |  |  |
| RĪGA | Rīgas Mūzikas vidusskola | **16** |  |  |  |  |
| RĪGA | Rīgas Zolitūdes ģimnāzija | **234** |  |  |  |  |
| RĪGA | Rīgas 53. vidusskola | **69** |  |  |  |  |
| RĪGA | Rīgas 61. vidusskola | **39** |  |  |  |  |
| RĪGA | Rīgas 95. vidusskola | **146** |  |  |  |  |
| RĪGA | Rīgas 47. vidusskola | **83** |  |  |  |  |
| RĪGA | Rīgas Ziepniekkalna vidusskola | **71** |  |  |  |  |
| RĪGA | Rīgas 14. vidusskola | **181** |  |  |  |  |
| RĪGA | Rīgas Angļu ģimnāzija | **197** |  |  |  |  |
| RĪGA | Rīgas 13. vidusskola | **104** |  |  |  |  |
| RĪGA | Rīgas Rīnūžu vidusskola | **134** |  |  |  |  |
| RĪGA | Rīgas Jāņa Poruka vidusskola | **46** |  |  |  |  |
| RĪGA | Puškina licejs | **153** |  |  |  |  |
| RĪGA | Rīgas 28. vidusskola | **32** |  |  |  |  |
| RĪGA | Rīgas 10. vidusskola | **219** |  |  |  |  |
| RĪGA | Rīgas 31. vidusskola | **29** |  |  |  |  |
| RĪGA | Rīgas 46. vidusskola | **73** |  |  |  |  |
| RĪGA | Rīgas Kultūru vidusskola | **251** |  |  |  |  |
| RĪGA | Rīgas 18. vidusskola | **370** |  |  |  |  |
| RĪGA | Rīgas Valsts 1. ģimnāzija |  |  |  |  |  |
| RĪGA | Rīgas Valsts 3. ģimnāzija |  |  |  |  |  |
| RĪGA | Rīgas Valsts vācu ģimnāzija |  |  |  |  |  |
| RĪGA | Rīgas Ukraiņu vidusskola |  |  |  |  |  |
| RĪGA | Rīgas Lietuviešu vidusskola |  |  |  |  |  |
| RĪGA | Š. Dubnova Rīgas Ebreju vidusskola |  |  |  |  |  |
| RĪGA | Rīgas Itas Kozakēvičas Poļu vidusskola |  |  |  |  |  |
| RĪGA | Āgenskalna Valsts ģimnāzija |  |  |  |  |  |
| RĪGA | Rīgas Valsts 2. ģimnāzija |  |  |  |  |  |
| SALASPILS NOVADS | 2 | SALASPILS NOVADS | Salaspils novada pašvaldības iestāde "Salaspils 1. vidusskola" |  | **115** |  |  |  |
| SALASPILS NOVADS | Salaspils novada pašvaldības iestāde "Salaspils 2. vidusskola" |  | **31** |  |  |  |
| SALDUS NOVADS | 4 | SALDUS NOVADS | Saldus vidusskola |  | **93** |  |  |  |
| BROCĒNU NOVADS | Brocēnu vidusskola |  |  | **53** |  |  |
| SALDUS NOVADS | Saldus novada pašvaldības Druvas vidusskola |  |  | **120** |  |  |
| SALDUS NOVADS | Nīgrandes pagasta Kalnu vidusskola |  |  | **46** |  |  |
| SAULKRASTU NOVADS | 2 | SAULKRASTU NOVADS | Saulkrastu vidusskola |  | **39** |  |  |  |
| SAULKRASTU NOVADS | Zvejniekciema vidusskola |  | **34** |  |  |  |
| SIGULDAS NOVADS | 4 | SIGULDAS NOVADS | Siguldas pilsētas vidusskola |  | **135** |  |  |  |
| KRIMULDAS NOVADS | Krimuldas vidusskola |  |  | **55** |  |  |
| MĀLPILS NOVADS | Mālpils novada vidusskola |  |  | **59** |  |  |
| SIGULDAS NOVADS | Siguldas Valsts ģimnāzija |  |  |  |  |  |
| SMILTENES NOVADS | 3 | SMILTENES NOVADS | Smiltenes vidusskola |  | **117** |  |  |  |
| APES NOVADS | Dāvja Ozoliņa Apes vidusskola |  |  | **8** |  |  |
| RAUNAS NOVADS | Raunas vidusskola |  |  | **7** |  |  |
| TALSU NOVADS | 7 | TALSU NOVADS | Talsu 2. vidusskola |  | **158** |  |  |  |
| TALSU NOVADS | Talsu novada Vakara un neklātienes vidusskola |  | **165** |  |  |  |
| DUNDAGAS NOVADS | Dundagas vidusskola |  |  | **46** |  |  |
| MĒRSRAGA NOVADS | Mērsraga vidusskola |  |  | **35** |  |  |
| ROJAS NOVADS | Rojas vidusskola |  |  | **47** |  |  |
| TALSU NOVADS | Valdemārpils vidusskola |  |  | **48** |  |  |
| TALSU NOVADS | Talsu Valsts ģimnāzija |  |  |  |  |  |
| TUKUMA NOVADS | 7 | TUKUMA NOVADS | Tukuma 2. vidusskola |  | **126** |  |  |  |
| TUKUMA NOVADS | Tukuma Raiņa ģimnāzija |  | **172** |  |  |  |
| ENGURES NOVADS | Engures vidusskola |  |  | **36** |  |  |
| JAUNPILS NOVADS | Jaunpils vidusskola |  |  | **27** |  |  |
| KANDAVAS NOVADS | Kandavas Kārļa Mīlenbaha vidusskola |  |  | **63** |  |  |
| KANDAVAS NOVADS | Kandavas Reģionālā vidusskola |  |  | **25** |  |  |
| TUKUMA NOVADS | Zemgales vidusskola |  |  | **219** |  |  |
| ROPAŽU NOVADS | 3 | INČUKALNA NOVADS | Vangažu vidusskola |  | **51** |  |  |  |
| ROPAŽU NOVADS | Ropažu novada vidusskola |  | **36** |  |  |  |
| STOPIŅU NOVADS | Ulbrokas vidusskola |  | **69** |  |  |  |
| VALKAS NOVADS | 2 | VALKAS NOVADS | Valkas Jāņa Cimzes ģimnāzija |  | **97** |  |  |  |
| STRENČU NOVADS | Strenču novada vidusskola |  |  | **0** |  |  |
| VALMIERAS NOVADS | 8 | VALMIERA | Valmieras Viestura vidusskola |  | **166** |  |  |  |
| VALMIERA | Valmieras 2. vidusskola |  | **174** |  |  |  |
| VALMIERA | Valmieras 5. vidusskola |  | **136** |  |  |  |
| MAZSALACAS NOVADS | Mazsalacas vidusskola |  |  | **39** |  |  |
| NAUKŠĒNU NOVADS | Naukšēnu novada vidusskola |  |  | **27** |  |  |
| RŪJIENAS NOVADS | Rūjienas vidusskola |  |  | **61** |  |  |
| VALMIERA | Valmieras Valsts ģimnāzija |  |  |  |  |  |
| VALMIERA | Valmieras Pārgaujas Valsts ģimnāzija |  |  |  |  |  |
| VENTSPILS NOVADS | 5 | VENTSPILS | Ventspils 2. vidusskola |  | **85** |  |  |  |
| VENTSPILS | Ventspils 3. vidusskola |  | **43** |  |  |  |
| VENTSPILS | Ventspils 4. vidusskola |  | **173** |  |  |  |
| VENTSPILS | Ventspils 6. vidusskola |  | **127** |  |  |  |
| VENTSPILS | Ventspils Valsts 1. ģimnāzija |  |  |  |  |  |
| VENTSPILS NOVADS | 2 | VENTSPILS NOVADS | Ugāles vidusskola |  |  | **36** |  |  |
| VENTSPILS NOVADS | Piltenes vidusskola |  |  | **9** |  |  |

2.pielikums

## Vidējais izdevumu grozs (gadā) vienam izglītojamam pašvaldību vispārējās pamata un vidējās izglītības iestādē

|  |  |  |  |  |  |  |  |
| --- | --- | --- | --- | --- | --- | --- | --- |
| **Pašvaldību finanšu līdzekļi** | | | | | | | |
| **Vidējais uzturēšanas izdevumu grozs (gadā) vienam izglītojamam pašvaldību vispārējās pamata un vidējās izglītības iestādē** *(atbilstoši pašvaldību iesniegtajai informācijai)* | | | | | | | |
| *Euro, centi* | | | | | | | |
| Nr. p.k. | Izdevumu pozīcijas | Vidēji valstī | Mazā skola *(izglītojamo skaits iestādē līdz 100 skolēniem)* | Vidēja izmēra skola *(izglītojamo skaits iestādē no 101 līdz 499 skolēni)* | Liela skola *(izglītojamo skaits iestādē 500 skolēni un vairāk)* |  | Rīga |
| **1.** | **Atlīdzība (izņemot pedagogus)** | **448.28** | **974.41** | **557.83** | **323.27** |  | **362.48** |
| **2.** | **Preces un pakalpojumi, tajā skaitā:** | **444.34** | **754.78** | **548.68** | **342.03** |  | **309.33** |
| 2.1. | Brīvpusdienas 1.– 4. klašu skolēniem \* | 120.00 | 120.00 | 120.00 | 120.00 |  | 120.00 |
| 2.2. | Mācību, darba un dienesta komandējumi, darba braucieni | 1.96 | 3.83 | 2.96 | 1.08 |  | 0.01 |
| 2.3. | Izdevumi par sakaru pakalpojumiem | 4.24 | 11.85 | 5.78 | 2.46 |  | 2.35 |
| 2.4. | Iestādes administratīvie izdevumi | 16.13 | 34.25 | 22.26 | 10.13 |  | 7.24 |
| 2.5. | Ēku uzturēšana (komunālie maksājumi, apkure, remonts, telpu uzturēšana, higiēna u.c.) | 199.23 | 352.21 | 255.45 | 145.37 |  | 139.62 |
| 2.6. | Izdevumi transportam (degviela, remonts, apskates, apdrošināšana) | 14.80 | 72.06 | 23.76 | 3.32 |  | 0.74 |
| 2.7. | Informācijas tehnoloģiju pakalpojumi (arī tehnikas uzturēšanai) | 3.51 | 9.24 | 5.21 | 1.78 |  | 0.22 |
| 2.8. | Iestāžu uzturēšanas materiāli un preces (mīkstais inventārs, virtuves inventārs u.c.) | 37.31 | 73.06 | 57.99 | 19.31 |  | 1.90 |
| 2.9. | Mācību līdzekļi | 14.49 | 16.61 | 14.09 | 14.59 | 16.28 |
| 2.10. | Pārējās preces un pakalpojumi | 32.67 | 61.67 | 41.18 | 23.99 |  | 20.97 |
| **3.** | **Pamatkapitāla veidošana, tajā skaitā:** | **251.21** | **234.53** | **148.43** | **326.56** |  | **377.00** |
| 3.1. | Bibliotēku krājumi (mācību grāmatu iegāde u.c.) | 5.87 | 5.60 | 6.99 | 5.10 |  | 3.36 |
| 3.2. | Tehnoloģiskās iekārtas, mašīnas, transportlīdzekļi, datortehnika, sakaru un cita biroja tehnika | 18.66 | 30.42 | 23.53 | 14.13 |  | 5.97 |
| 3.3. | Kapitālais remonts un rekonstrukcija | 226.68 | 198.51 | 117.91 | 307.33 |  | 367.67 |
| **Kopā gadā** *(bez pedagogiem)* | | **1,143.83** | **1,963.72** | **1,254.94** | **991.86** |  | **1,048.81** |
| *Vienā mēnesī* | | *95.32* | *163.64* | *104.58* | *82.66* |  | *87.40* |
|  |  |  |  |  |  |  |  |
| **Atlīdzība pedagogiem** | | **159.12** | **333.27** | **169.21** | **136.55** |  | **225.24** |
| **Kopā ar pedagogiem gadā** | | **1,302.95** | **2,296.99** | **1,424.15** | **1,128.41** |  | **1,274.05** |
| *Vienā mēnesī* | | *108.58* | *191.42* | *118.68* | *94.03* |  | *106.17* |

|  |  |  |  |  |  |  |  |
| --- | --- | --- | --- | --- | --- | --- | --- |
| **Valsts budžeta finansējums** | | | | | | | |
| **Vidējais izdevumu grozs (gadā) vienam izglītojamam**  **pašvaldību vispārējās pamata un vidējās izglītības iestādē** | | | | | | | |
| *Euro, centi* | | | | | | | |
| Nr. p.k. | Izdevumu pozīcijas | Vidēji valstī | | | | | |
| 1. | Atlīdzība (pedagogu darba samaksa) | 1,307.06 | | | | | |
| 2. | Mācību līdzekļi un mācību grāmatas | 18.32 | | | | | |
| 3. | Brīvpusdienas 1.– 4. klašu skolēniem \* | 120.00 | | | | | |
| **Kopā gadā** | | **1,445.38** | | | | | |
| *Vienā mēnesī* | | *120.45* | | | | | |
|  |  |  |  |  |  |  |  |
|  |  |  |  |  |  |  |  |
| **PAVISAM KOPĀ** | | | | | | | |
| **Vidējais uzturēšanas izdevumu grozs (gadā) vienam izglītojamam pašvaldību vispārējās pamata un vidējās izglītības iestādē** | | | | | | | |
| *Euro, centi* | | | | | | | |
|  | | Vidēji valstī | Mazā skola *(izglītojamo skaits iestādē līdz 100 skolēniem)* | **Vidēja izmēra skola *(izglītojamo skaits iestādē no 101 līdz 499 skolēni)*** | Liela skola *(izglītojamo skaits iestādē 500 skolēni un vairāk)* |  | Rīga |
| **Kopā gadā** | | **2,748.33** | **3,742.37** | **2,869.53** | **2,573.79** |  | **2,719.43** |
| *Vienā mēnesī* | | *229.03* | *311.86* | ***239.13*** | *214.48* |  | *226.62* |
|  |  |  |  |  |  |  |  |
| \* Papildus pašvaldību iesniegtajai informācijai → 0,71 *euro* dienā, vidēji gadā 169 mācību dienas, kopā gadā vienam izglītojamajam ~ 120 *euro* | | | | | | | |

3. pielikums

## Izglītības iestādes izdevumu grozs uz vienu izglītojamo (atbilstoši ekonomiskās klasifikācijas kodiem (EKK)

|  |  |  |  |  |  |  |  |
| --- | --- | --- | --- | --- | --- | --- | --- |
| **Tiešās izmaksas** | **Izmaksas gadā** | **Izmaksas 1 mēnesim** | **Netiešās izmaksas** | **Izmaksas gadā** | **Izmaksas 1 mēnesim** | **KOPĀ** | |
| **Izmaksas gadā** | **Izmaksas 1 mēnesim** |
| Ø  **atalgojums (EKK 1100)** – finansējums no valsts mērķdotācijas, pašvaldības un ES finansētajiem projektiem un piemaksas un prēmijas: | **1,189.68** | **99.14** | Ø  **atalgojums (EKK 1100) –** pārējo darbinieku darba samaksa no pašvaldības budžeta: | **426.24** | **35.52** | **1,615.92** | **134.66** |
| Pedagogi - pašv. | 136.36 | 11.36 | Nepedagogi - algas | 314.68 | 26.22 |  |  |
| Pedagogi - valsts, t.sk.: | 1,053.32 | 87.78 |  |  |  |  |  |
| ·      administrācijai: | *166.2* | *13.85* | • Prēmija atbilstoši ikgadējajam darbības novērtējumam | 55.78 | 4.65 |  |  |
| o   direktors |  |  | • Prēmija par darba ieguldījumu |
| o   direktora vietnieks (i) |  |  | • Naudas balvas | 55.78 | 4.65 |  |  |
| ·      atbalsta personālam: | *73.63* | *6.14* |  |  |  |  |  |
| o   logopēds |  |  |  |  |  |  |  |
| o   psihologs |  |  |  |  |  |  |  |
| o   pedagogs karjeras konsultants |  |  |  |  |  |  |  |
| o   bibliotekārs |  |  |  |  |  |  |  |
| o   speciālais pedagogs |  |  |  |  |  |  |  |
| o   pedagoga palīgs |  |  |  |  |  |  |  |
| ·      mācību priekšmetu skolotājiem | *813.49* | *67.79* |  |  |  |  |  |
| Ø  **darba devēja valsts sociālās apdrošināšanas obligātās iemaksas, pabalsti un kompensācijas (EKK 1200);** | **286.59** | **23.88** | Ø **darba devēja valsts sociālās apdrošināšanas obligātās iemaksas, pabalsti un kompensācijas no pašvaldības finansējuma (EKK 1200):** | **131.59** | **10.97** | **418.18** | **34.85** |
|  |  |  | ·          Darba devēja valsts sociālās apdrošināšanas obligātās iemaksas | 75.81 | 6.32 |  |  |
| *pašv* | *32.85* | *2.74* | ·          Pabalsts ģimenes locekļa vai apgādājamā nāves gadījumā | 27.89 | 2.32 |  |  |
| *valsts* | *253.74* | *21.15* | ·          Sociālās garantijas, kompensācijas | 27.89 | 2.32 |  |  |
| Ø  **mācību, darba un dienesta komandējumi, darba braucieni (EKK 2100):** |  |  | Ø  **mācību, darba un dienesta komandējumi, darba braucieni (EKK 2100):** |  |  |  |  |
| ·           dienas nauda un pārējie komandējuma izdevumi, kas tieši attiecināmi uz mācību procesu | **1.78** | **0.15** | • Dienas nauda un pārējie komandējumu izdevumi (naktsmītnes apmaksa, ceļa izdevumi), kas tieši neattiecināmi uz mācību procesu | **1.18** | **0.10** | **2.96** | **0.25** |
| Ø  **pakalpojumu samaksa (EKK 2200):** |  |  | Ø  **pakalpojumu samaksa (EKK 2200):** | **294.02** | **24.50** | **299.23** | **24.94** |
| ·      informācijas tehnoloģijas pakalpojumi, licenču nomas izdevumi | **5.21** | **0.43** | • izdevumi par komunālajiem pakalpojumiem - par apkuri, ūdeni un kanalizāciju, par elektroenerģiju, atkritumu apsaimniekošana | 140.50 | 11.71 |  |  |
|  |  |  | ·                    ar iestādes pārstāvību, iestādes darbības un veicamo funkciju nodrošināšanu saistītie pakalpojumi | 28.04 | 2.34 |  |  |
|  |  |  | ·                    remonta darbi un iestāžu uzturēšanas pakalpojumi (izņemot ēku, būvju un ceļu kapitālo remontu) | 84.3 | 7.03 |  |  |
|  |  |  | ·                    citi pakalpojumi | 41.18 | 3.43 |  |  |
| Ø  **krājumi, materiāli, energoresursi, preces, biroja preces un inventārs, kurus neuzskaita pamatkapitāla veidošanā (EKK 2300):** |  |  | Ø  **krājumi, materiāli, energoresursi, preces, biroja preces un inventārs, kurus neuzskaita pamatkapitāla veidošanā (EKK 2300):** | **112.40** | **9.37** | **134.64** | **11.22** |
| ·         mācību līdzekļi un materiāli (EKK 2370) no valsts budžeta un pašvaldību budžetiem, kas tieši attiecas uz mācību procesu | **22.24** | **1.85** | ·         biroja preces un inventārs – kancelejas preces, toneri, kārtridžas - (administratīvā darbība), izdevumi par precēm iestādes administratīvās darbības nodrošināšanai – par ziediem, pasākumu, ēku, iestāžu noformēšanas materiāli, sporta inventārs | 57.99 | 4.83 |  |  |
| *· mācību līdzekļi - valsts budžets* | *8.15* | *0.68* | ·         mācību līdzekļi un materiāli (EKK 2370) no valsts budžeta un pašvaldību budžetiem, kas netieši attiecas uz mācību procesu |
| *· mācību līdzekļi - pašvaldības budžets* | *14.09* | *1.17* | ·         kurināmais un enerģētiskie materiāli – degviela | 23.76 | 1.98 |  |  |
|  |  |  | ·         kārtējā remonta iestāžu uzturēšanas materiāli | 30.65 | 2.55 |  |  |
|  |  |  | ·         valsts un pašvaldību aprūpē, apgādē un dienestā (amatā) esošo personu uzturēšana |  |  |  |  |
|  |  |  | Ø  **izdevumi periodikas iegādei (EKK 2400)** |  |  |  |  |
| Ø **Pamatkapitāla veidošana (EKK 5000):** | **31.28** | **2.61** | Ø  **Pamatkapitāla veidošana (EKK 5000):** | **127.32** | **10.61** | **158.60** | **13.22** |
| · Bibliotēku fondi | 17.16 | 1.43 |  |  |  |  |  |
| *· bibliotēku fondi - valsts budžets* | *10.17* | *0.85* | ·         Pamatlīdzekļi (izņemot datortehniku) | 9.41 | 0.78 |  |  |
| *· bibliotēku fondi - pašvaldības budžets* | *6.99* | *0.58* | ·         Kapitālais remonts un rekonstrukcija | 117.91 | 9.83 |  |  |
| · Pamatlīdzekļi, kas tieši attiecas uz mācību procesu – datortehnika (datori, projektori, interaktīvās tāfeles u.c.) | 14.12 | 1.18 |  |  |  |  |  |
|  |  |  | Ø  **Sociālie pabalsti (EKK 6000):** |  |  |  |  |
|  |  | ·         Pārējie klasifikācijā neminētie maksājumi – naudas balvas skolēniem |  |  |  |  |
|  |  |  | Ø  **Brīvpusdienas** | **240.00** | **20.00** | **240.00** | **20.00** |
|  |  | *pašv* | *120* | *10.00* |  |  |
|  |  | *valsts* | *120* | *10.00* |  |  |
|  |  |  |  |  |  |  |  |
| **KOPĀ tiešās izmaksas** | **1,536.78** | **128.07** | **KOPĀ netiešās izmaksas** | **1,332.75** | **111.06** | **2,869.53** | **239.13** |

1. Izskatīts 2019.gada 21.maija Ministru kabineta sēdē. [↑](#footnote-ref-1)
2. Izskatīts 2020.gada 7.janvāra Ministru kabineta sēdē. [↑](#footnote-ref-2)
3. Salmiņš, J. *Kā Latvijas jauniešu studiju izvēle ietekmē tautsaimniecības attīstību ilgtermiņā.* Pieejams: https://www.rtu.lv/writable/public\_files/RTU\_janis\_salmins.pdf. [↑](#footnote-ref-3)
4. Blatchford et al., 2011; Blatchord et al., 2019; Checci et.al., 2017; Department for Education (England), 2011; Falch et.al., 2017; Hattie, 2014; Hattie, 2017; Krassel et.al., 2014; Leuwen et.al., 2020, Sattari, 2016. [↑](#footnote-ref-4)
5. Saskaņā ar Saeimas Administratīvi teritoriālās reformas komisijas sēdē līdz 2020.gada 28.aprīlim izskatīto likumprojektu "Administratīvo teritoriju un apdzīvoto vietu likums. [↑](#footnote-ref-5)
6. Saskaņā ar Saeimas Administratīvi teritoriālās reformas komisijas sēdē līdz 2020.gada 28.aprīlim izskatīto likumprojektu "Administratīvo teritoriju un apdzīvoto vietu likums. [↑](#footnote-ref-6)
7. Precizētais minimālā skolēnu skaita piedāvājums paredz minimālā skolēnu skaita atšķirības pat vairāk nekā 10% robežās, salīdzinājumā ar informatīvajā ziņojumā “Par skolu tīkla sakārtošanu” minēto. [↑](#footnote-ref-7)
8. Valsts ģimnāzijas statusa iegūšanai un saglabāšanai nepieciešamais izglītojamo skaits 10. – 12.klasē noteikts Ministru kabineta 2001.gada 20.marta noteikumos Nr.129 “Ģimnāzijas un valsts ģimnāzijas statusa piešķiršanas un anulēšanas kārtība un kritēriji”. Precizējot kritērijus un kārtību valsts ģimnāzijas statusa piešķiršanai, ir izstrādāts Ministru kabineta noteikumu projekts “Kritēriji un kārtība, kādā tiek piešķirts un anulēts valsts ģimnāzijas statuss” (VSS – 191). Noteikumu projekts izrietoši paredz nosacījumus valsts ģimnāziju darbībai un to tīkla turpmākai attīstībai. [↑](#footnote-ref-8)
9. Ņemot vērā, ka speciālās vidējās izglītības iestādes nodrošina vidējās izglītības pieejamību izglītojamajiem ar speciālām vajadzībām, minimālais izglītojamo skaits speciālās vidējās izglītības iestādēm nav piemērojams. [↑](#footnote-ref-9)
10. *Ministru kabineta 2019.gada 7.maija rīkojums Nr. 210 “Par Valdības rīcības plānu Deklarācijas par Artura Krišjāņa Kariņa vadītā Ministru kabineta iecerēto darbību īstenošanai*”. Pieejams: <https://likumi.lv/ta/id/306691-par-valdibas-ricibas-planu-deklaracijas-par-artura-krisjana-karina-vadita-ministru-kabineta-iecereto-darbibu-istenosanai> [↑](#footnote-ref-10)
11. 2012.gada 14.augusta noteikumi Nr.550 “Noteikumi par Latvijas Republikas valsts robežas joslu, pierobežas joslu un pierobežu, kā arī pierobežas, pierobežas joslas un valsts robežas joslas norādījuma zīmju un informatīvo norāžu paraugiem un to uzstādīšanas kārtību”. [↑](#footnote-ref-11)
12. Saskaņā ar Latvijas Republikas valsts robežas likuma 19.panta pirmo daļu pierobeža ir ne šaurāka par 30 kilometriem, sākot no valsts robežas. Atbilstoši minētā likuma 15.panta pirmajai daļai pierobežas josla ir ne platāka par diviem kilometriem, sākot no valsts robežas. [↑](#footnote-ref-12)
13. J.Pilsudska Daugavpils valsts poļu ģimnāzija, Rēzeknes valsts poļu ģimnāzija, Rīgas Ukraiņu vidusskola, Rīgas Lietuviešu vidusskola, Š.Dubnova Rīgas Ebreju vidusskola, Rīgas Itas Kozakēvičas Poļu vidusskola. [↑](#footnote-ref-13)
14. Ministru kabineta 2019.gada 7.maija rīkojums Nr.210 "Par Valdības rīcības plānu Deklarācijas par Artura Krišjāņa Kariņa vadītā Ministru kabineta iecerēto darbību īstenošanai". [↑](#footnote-ref-14)
15. Aptaujā noskaidrots pedagogu digitālo prasmju vērtējums dažādu komunikācijas rīku izmantošanā, teksta apstrādē, digitālo prezentāciju veidošanā, elektronisko tabulu veidošanā, video materiālu veidošanā, aptauju, testu veidošanā un izmantošanā, kā arī mācību materiālu veidošanā. [↑](#footnote-ref-15)
16. Naudas plūsma – tā saucamais kases princips, kas ir uzskaites princips, saskaņā ar kuru darījumus un citus notikumus atzīst tad, kad tiek samaksāta vai saņemta nauda par tiem. [↑](#footnote-ref-16)
17. Atbilstoši pašvaldību iesniegtajai informācijai. [↑](#footnote-ref-17)
18. Atbilstoši pašvaldību iesniegtajai informācijai. [↑](#footnote-ref-18)
19. *TALIS 2018 pētījuma rezultāti.* Pieejams: <http://www.oecd.org/education/talis/TALIS2018_CN_LVA_lv.pdf> [↑](#footnote-ref-19)